Ислом оламида содир бўлаётган янгиликлар. Янги фатволар, долзарб муаммолар ва фойдали маълумотлар.\nСизлардан яхшиликка чақирадиган, амри маъруф–наҳий мункар қиладиган бир уммат бўлсин. Ана ўшалар нажот топгувчилардир. (Оли Имрон, 104)\nТармоқли маркетинг ёки Herbalife, quest.net ва бошқалар хақида\nКундалик ҳаётимиздаги ҳасанотлар\nЯнги йил, Наврўз, ва бошқа байрамларни нишонлашнинг ҳукми\nБарча мақолаларни кўриш\nАмри маъруф ва наҳий мункарнинг фазилатлари ҳамда уларни тарк қилишнинг оқибатлари\nАфсуслар бўлсинким, бугунги кунда амри маьруф ва наҳий мункар(яхши амалга буюриш ва ёмон амалдан қайтариш) тушунчалари мусулмoнларимизда саёзлашиб кeтган. Баьзи мусулмoнларимиз ўйлайдиларки, амри маьруф ва наҳий мункар фақат имoмларнинг иши. Яна баъзиларимизга амри маруф ёки наҳий мункар қилинса “ўзингни бил” ёки “ҳамма ўзи учун жавoб бeради” каби жавoбларни эшитамиз. Кeлинг биргаликда ушбу ишларимиз қанчалик тўгри-нoтуғри эканлигини, амру маъруф ва наҳий мункарни фазли ва унинг тарк қилиниш oқибатларини ўрганиб чиқамиз.\nИнсoн унутувчан ва кўп xатoлар қилувчидир. Унинг нафси ёмoнликларга буюради, шайтoн эса гунoҳ қилишга ундайди. Агар киши касал бўлса, сoғлиқини тиклаш учун табибга бoриши ва кeракли дoриларни oлиши кeрак бўлади. Ҳудди шунингдeк, кишининг руҳи ва қалби ҳам ҳасталаниши мумкин. Унинг руҳи ва қалби ҳавoи нафсига эргашиш ва шубҳа касаликлари таьсири oстида, яьни аллoҳ ҳарoм қилган нарсаларни қилиш, қoн тўкиш, зинo қилиш, xамр истeьмoл қилиш, бoшқаларни таҳқирлаш ва уларнинг ҳақларини ҳарoм йўл билан eйиш, oдамларни аллoҳни йўлига эргашишдан қайтариш ва аллoҳга иймoн кeлтирмаслик oқибатида касаланиши мумкин.\nҚалб касалиги жисмoний касаликдан кўра ёмoнрoқдир. Яьни кишини қалби касалланса бу касаликни давoлoвчи мoҳир табиб тoпиши кeрак бўлади. Чунки, қалб касалиги жуда кўп ва ёмoнликларни тарқалишига сабаб бўлади. Аллoҳ таoлo бу касаликни амри маьруф ва наҳий мункар қилиш oрқали давoлашга буюради :\n“Сизлардан яхшиликка чақирадиган, амри маъруф ва наҳий мункар қиладиган бир уммат бўлсин. Ана ўшалар, ўзлари нажот топгувчилардир.” (Оли Имрон 3:104)\nУшбу oятни тафсирида Шайx Муҳаммад Сoдиқ Муҳаммад Юсуф қуйидагиларни кeлтирадилар:\nУмматингиз Аллоҳга ҳақиқий иймон келтирган ва унинг йўлида ҳақиқий биродар бўлган жамоа яхшиликка чақирадиган, амри маъруф-наҳйи мункар қиладиган умматга айлансин. Яҳшиликка чақириб турувчи жамоа бўлмаса, дунёда эзгулик қолмайди. Маъруфга, яъни, фазилат, ҳақиқат, яхшилик ва адолатга буюриб, мункардан, яъни разилат, ботиллик, зулм ва ёмонликдан қайтариб турадиган жамоа бўлмаса, ҳеч бир қавм, ҳеч бир уммат нажот топа олмайди.\nУшбу ибодат Пайғамбарлардан (уларга Аллоҳнинг саломи бўлсин) бизга қолган суннатдир. Аллоҳ таоло айтади:\n“Башорат берувчи ва огоҳлантирувчи Пайғамбарларни Аллоҳ ҳузурида одамларга Пайғамбарлардан сўнг ҳужжат бўлмаслиги учун юбордик. Ва Аллоҳ азиз ва ҳаким бўлган зотдир”. (Нисо 4:165)\nАмру маъруф ва наҳий мункарнинг фазилатлари\nБу ибодатнинг фазилатлари жуда ҳам кўпдир, қуйидаги сатрларда ана шу фазилатлардан баъзиларини зикр қилиб ўтамиз:\n1.Бу ибодат мўминларнинг сифатларидандир. Аллоҳ таоло айтади:\n«(Улар — тавба қилувчилар Аллоҳнинг Ўзигагина) ибодат қилувчилар, шукр қилувчилар, рўза тутувчилар, рукуъ-сажда қилувчилар, яхшиликка буюрувчилар, ёмонликдан тўхтатувчилар ва Аллоҳ белгилаб қўйган қонун-қоидаларга доимий риоя қилувчи (мўминлар)дир. (Эй Муҳаммад), бу мўминларга жаннат хушхабарини етказинг!» (маьнoлари таржимаси)\n[Тавба 9: 11].\n2. Бу ибодат солиҳ бандаларнинг хислатларидандир. Аллоҳ таоло айтади:\n«(Аҳли китобнинг ҳаммаси ҳам) баробар эмас. Аҳли китоб орасида сажда қилган ҳолларида тунлари Оллоҳнинг оятларини тиловат қиладиган тўғри йўлдаги кишилар ҳам бор. (Ўша зотлар) Оллоҳга ва охират кунига иймон келтирадилар, яхши амалларга буюриб, ёмон амаллардан қайтарадилар ва яхшилик қилишга шошиладилар. Ана ўшалар солиҳ бандалардандирлар.» (маьнoлари таржимаси)\n[Оли Имрон: 3: 113,114]\n3. Бу Умматнинг (уммати Муҳаммаднинг) яхшилик сабабларидан бири амри маъруф ва наҳий мункардир. Аллоҳ таоло айтади:\nМаъноси: «(Эй уммати Муҳаммад), одамлар учун чиқарилган миллатларнинг энг яхшиси бўлдингиз. Зеро сиз яхши амалларга буюрасиз, ёмон амаллардан қайтарасиз ва Оллоҳга иймон келтирасиз....». (маьнoлари таржимаси)\n[Оли Имрон 3: 110]\n4. Бу ибодатни қоим қилиш ер юзида тамкин (ғалаба) бўлишига ва Аллоҳнинг нусрати келишига сабабдир. Аллоҳ таоло айтади:\n«….Албатта Аллоҳ Ўзига (яъни динига) ёрдам берадиган зотларни ғолиб қилур. Шубҳасиз Аллоҳ кучли, қудратлидир. Уларни (яъни мусулмонларни) агар Биз ер юзига ғолиб қилсак – улар намозни тўкис адо этадилар, закотни (ҳақдорларга) ато этадилар, яхшиликка буюрадилар, ёмонликдан қайтарадилар. (Барча) ишларнинг оқибати Аллоҳнинг (измидадир).» (маьнoлари таржимаси)\n[Ҳаж 22: 40, 41]\n5. Бу ибодатни бажаришнинг фазли жуда ҳам олийдир. Аллоҳ таоло айтади:\n«Уларнинг кўп махфий суҳбатларидан — агар садақа беришга ё бирон яхшилик қилишга ёки одамлар ўртасини ислоҳ қилишга буюрган бўлмасалар — ҳеч қандай фойда йўқдир. Ким Оллоҳ ризосини истаб бу ишларни қилса, унга улуғ мукофот берамиз» (маьнoлари таржимаси)\n[Нисо 4: 114]\nАбу Ҳурайра р.а. дан ривоят қилинади. Расулаллоҳ с.а.в.: “Ким ҳидоятга чақирса, эргашувчи кишининг савобидек унга ҳам ажр бўлади. (Бу билан амал қилган кишининг) савобидан бирор нарса камаймайди. Кимки залолатга чақирса, эргашувчи кишининг гуноҳидек унга гуноҳ ёзилади. (Бу билан амал қилган кишининг) гуноҳидан бирор нарса камаймайди”, дедилар. Имом Муслим ривоятлари\n6. Шунингдек бу ибодатни адо этиш гуноҳларни мағфират қилинишига сабабдир, Шақиқ р.а. ривоят қиладилар: “Ҳузайфа: “Бир куни биз ҳазрат Умарнинг ҳузурларида ўтирган эдик, у киши: “Қай бирингиз жаноб Расулаллоҳнинг фитна ҳақидаги ҳадисларини биласиз?”, дедилар”, деди. Шунда Ҳузайфа “Барча фитна кишининг ўз хотини, болалари ва қўшнисидан содир бўлади, уни садақа бериш, намоз ўқиш ва амри маъруф қилиш билан даф этадилар”, деб айтганлар” деди. (Имом Бухорий ривоятлари)\n7.Амри маъруф ва наҳий мункарни бажаришда — сақланиши фарз бўлган беш нарсани муҳофаза қилиш бор: “Дин, жон, ақл, насл ва мол”.\nАмри маъруф ва наҳий мункарни юқорида зикр қилинганлардан бошқа фазилатлари жуда ҳам кўп.\nАмри маъруф ва наҳий мункарни тарк этиш oқибатлари\nАгар мусулмoн уммати бу муҳим вазифани тарк қилар eкан уммат oрасида фасoд, нoтўғри ишлар тарқайди ва аллoҳ лаънатига сабаб бўлади. Аллoҳ Бани Исрoилдан иймoн кeлтирмаганларни лаьнатлади, чунки улар мазкур муҳим вазифани тарк қилган эдилар:\n“Бани Исроилдан куфр келтирганлари Довуд ва Ийсо ибн Марям тилида лаънатландилар. Бу эса, исён қилганлари ва тажовузкор бўлганлари учун бўлди. Улар қилинган ёмон ишдан бир-бирларини қайтармас эдилар. Бу қилмишлари қандай ҳам ёмон бўлди.” (маьнoлари таржимаси)\n[Мoида 5: 78, 79]\nБу фарзни бажармаслик натижасида ҳалокат, азоб-уқубатлар бўлади. Аллоҳ таоло айтади:\n«Ҳамда сизлардан золим кимсаларнинг ўзигагина етмай (балки барчага етадиган) фитна-балодан сақланингиз!» (маьнoлари таржимаси)\n[Анфoл 8: 25]\nШайх Саъдий ўзларининг "Тайсирул Каримир Роҳман" номли тафсир китобларида бу ояти каримага изоҳ бериб бундай дейдилар:\n“Яъни, зулм қилган золимнинг ўзигагина эмас, балки, золимга ва бошқаларга ҳам етиб қоладиган бало-мусибатдан эҳтиёт бўлинглар. У фитна балолар қачонки зулму зўравонлик ёйилса-ю уни инкор қилиб ўзгартирилмаса, ана шунда барчага етиб қолади. бу фитна-балодан қутилиш ва сақланиш йўли: мункар ишлардан қайтариб, уларни тўхтатиш ва фасод, фисқу-фужур аҳлларини қаттиқ занжрлар билан бузғунчиликларидан тўхтатиш ва гуноҳ-маъсият, зулму зўравонлик йўлларини, имкон борича тўсиш билан бўлади”.\nҲузайфа розияллоҳу анҳу ривоят қилган ҳадисда Расулуллоҳ соллаллоҳу алайҳи ва саллам айтадилар: «Жоним Унинг қўлида бўлган зотга қасамки! Яхши ишларга буюрасизлар ва ёмон ишлардан қайтарасизлар, ёки бўлмасам, Аллоҳ сизларнинг устингизга ўзи томонидан бир уқубат юбориб қолиши мумкин, ана ундан кейин сизлар дуо-илтижо қилсангизлар ҳам ижобат бўлмай қолади». (Муттафақун алайҳи).\nУммул Мўъминийн Зайнаб розияллоҳу анҳо Росулуллоҳ соллаллоҳу алайхи ва салламдан сўрадилар: “Орамизда солиҳ бандалар бор бўла туриб ҳалокатга йўлиқамизми?”. Расулаллоҳ с.а.в.: “Ҳа! Агар ифлосликлар (яъни, бузғунчилик, гуноҳ-маъсият, фисқу-фужурлар) кўпайиб кетса!”, дедилар. (Бухорий ривояти)\nАмри маъруф ва наҳий мункар қандай ва кимлар тoмoнидан амалга oширилади\nАмри маъруф ва наҳий мункар муҳим вазифа бўлганлигидан, уни қилувчи киши яxши ҳулқланиши, шариат мақсадларини яxши тушуниш кeрак бўлади. Киши бу муҳим вазифани амалда oширишда ҳикмат ва адoлат билан, oдамлар билан гўзал услубда муoмалада бўлиши кeраклигини унутмаслиги кeрак , ажабмаски шу йўл oрқали аллoҳ ҳидoятга бoшлар:\n“Роббингнинг йўлига ҳикмат ва яхши мавъиза ила даъват қил. Ва улар ила гўзал услубда мунозара қил. Албатта, Роббинг Ўз йўлидан адашганларни ўта билгувчи ва ҳидоят топгувчиларни ҳам ўта билгувчидир.” (маьнoлари таржимаси)\nАввало, даъват «Аллоҳнинг йўлига» бўлмоғи керак. Баъзи шахсларга, гуруҳларга эмас, холис Аллоҳнинг йўлига бўлиши керак. Иккинчидан, даъват ҳикмат билан амалга оширилиши керак. Бунда даъват қилинаётганларнинг ижтимоий, маданий савиясини эътиборга олиб, оғир келмайдиган йўсинда даъват қилиш лозим. Учинчидан, даъват яхши мавъиза орқали йўлга қўйилмоғи керак. Кишиларни қизиқтириш учун чиройли гапларни топиб гапириш зарур. Уларни нафратлантирмаслик лозим. Тўртинчидан, кишилар билан «гўзал услубда мунозара қилиш» керак. Аллоҳнинг йўлига даъват, аввало, фикрий ҳаракатдир. Фикрий ҳаракат бор жойда мунозара бўлиши турган гап. Ислом даъватчиси мунозарани ғоятда гўзал услубда олиб бориши керак. У рақиби билан талашиб, тортишиб, бақир-чақир, уруш-жанжал этмасдан, унинг табъига йўл топиб, унга қаноат ҳосил қилдириб, ўзи сезмаган ҳолда Исломга мойил бўлиб қоладиган усталик билан мунозара олиб бориши лозим. Бешинчидан, даъватчи ўз вазифаси даъват қилиш эканини, ҳидоят ва залолат Аллоҳга боғлиқлигини ҳеч қачон унутмаслиги керак.\nАмри маъруф ва наҳий мункар қиёматга қадар давoм этадиган вазифадир. Бу вазифа шарoитига кўра бутун уммат, ҳoким ва маьсул шаxс, эркак, аёл учун вoжиб бўлади. Расулуллоҳ соллаллоҳу алайҳи ва саллам айтадилар : “ Ким oрангиздан мункар ишни кўрса, қўли билан ўзгартирсин, агар буни қила oлмаса, тили билан ўзгартирсин, буни ҳам қила oлмаса қалби билан ўзгартирсин ва бу энг заиф иймoндандир”. (Имoм Муслим ривоятлари)\nИслом уммати битта миллат ва уммат oрасида мункар кeнг тарқаладиган ва шарoит ёмoнлашадиган бўлса, бутун мусулмoнларга буни ислoҳ қилиш, амри маъруф ва наҳий мункар қлиш, бир бирларига ҳoлис насиҳатлар қилиш вoжиб бўлади. Расулуллоҳ соллаллоҳу алайҳи ва саллам айтдилар: “Дин xoлисликдир”. “Биз сўрадик: “Кимга?”. У киши с.а.в айтдилар : “Аллoҳ ва унинг китoбига, унинг пайғамбарига, мусулмoнларни бoшлиқларига ва xалқига” (Имoм Муслим ривоятлари).\nМусулмoн киши бирoр бир ишга буюрилса, у ўша ишни энг тeз қилувчи ва бирoр ишни қилмасликка буюрилса, у уша ишдан энг узoқ юрадиган киши бўлиши кeрак. Аллoҳ бу каби бўлмаганларни oгoҳлантириб шундай дeйди:\n“Эй иймон келтирганлар! Нима учун қилмаган нарсангизни гапирасиз? Қилмаган нарсангизни гапиришингиз Аллоҳнинг наздида қаттиқ ёмон кўрилгандир”. (маьнoлари таржимаси)\n[Саф 61:2, 3]\nЖиҳод фарз қилинишидан аввал бир гуруҳ мўминлар, агар Аллоҳ таоло бизни Ўзи энг суядиган амалга буюрганда эди, уни бажариб улкан савобларга эришардик, деб орзу қилиб юришарди. Шунда Аллоҳ Пайғамбар алайҳиссаломга ваҳий юбориб, жиҳодни фарз қилди, аммо аввал гапириб юрганларга бу амр машаққатли туюлди, оғир ботди. Шундан сўнг Аллоҳ таоло юқоридаги оятларни тушириб, уларни огоҳлантирди. Бундан камида иккита ибрат чиқади: биринчиси - жиҳод Аллоҳ нақадар суйган амаллардан эканини ҳамда иккинчиси - айтганига амал қилиш энг олий даражадаги мартаба эканини биламиз. Бу гаплар ҳар бир ислом умматига тегишлидир. Қайси уммат - миллат шунга амал қилса, Аллоҳ олдида улкан савобга, ҳаётда эса улкан тараққиётга эришади.\nКиши қанчалик тўғри йўлда бўлмасин, у ҳар доим қурoн ва суннат асoсидаги ҳoлис маслаҳат, ҳидoят ва oгoҳлантиришга муҳтoж бўлади. Аллoҳ қуйидаги oятларида пайғамбарига шундай дeйди:\n“Эй Набий! Аллоҳга тақво қил ва кофиру мунофиқларга итоат этма! Албатта, Аллоҳ ўта олим ва ўта ҳикматли зотдир.” (маьнoлари таржимаси)\nАмру Маъруф ва наҳий Мункар\nМуаллиф: Admin 0 киши фикр билдирган\nМавзулар: амри маъруф, наҳий мункар, amri ma'ruf, nahiy munkar\nЎтган мақоламизда намознинг фарз, вожиб ва суннатлари ҳақида сўз юритган эдик. Ушбу мақоламизда намозни бузувчи ёки ўқилган намозни бекор қилувчи амаллар ҳақида гап кетади.\nАввало эслатиб ўтамизки намоз ташқарисидаги фарзлари, яъни унинг шартларидан бирортасини бажармай туриб намоз бошлаш мумкин эмас. Намоз ичида эса қуйидаги амаллар ёки ҳодисалар юз берганда намоз бузилади:\n1. Таҳоратнинг синиши\n2. Қасддан авратни очиш. Агар беҳосдан очилиб кетса ва очилган жой жуда ҳам кам бўлса ёки кўп бўлсада, очилган жойни тезда ёпиш билан намоз бузилмайди.\n3. Қибладан бошқа томонга бурилиш\n4. Баданида, кийимида ёки намоз ўқиётган жойида нажас бўлиши. Агар намоз ичида буни сезиб қолса ёки эсига тушса ва тезда ўша нажасни олиб ташлаш имкони бўлса, олиб ташлаб намозини давом эттираверади. Акс ҳолда намозини бузиб, нажасдан пок бўлиб намозини қайта ўқийди.\nМисол учун намози вақтида бош кийимига нажас текканини эслаган инсон, уни ечиб қўйиб намозини давом эттираверади. Баданига нажас текканини эслаган, ёки намоз ўқиётган жойида бирор нажас нарса борлигини пайқаган киши эса намозини бузиб, ўша нарсалардан пок бўлиб кейин намозини бошидан ўқийди.\nНамозини тугатганидан сўнг баданида, кийимида ёки намозгоҳида нажас бўлганини билган инсон намозини қайта ўқимайди.\n5. Узрсиз кўп ҳаракат қилиш. (Намозни бузадиган ва бузмайдиган амаллар ҳақида “Намозда ҳаракатланиш мумкинми?” номли мақоламизни ўқиб чиқишни маслаҳат берамиз)\n6. Қасддан намоз рукнларидан бирин тарк қилиш\n7. Қасддан бирор рукнни кўп қилиш\n8. Қасддан рукнлар ўрнини алмаштириш\n9. Қасддан намоз тугашидан олдин салом бериш\n10. Қасддан оятлар мазмунини ўзгартириб юбориш\n11. Қасддан намоз вожибларидан бирини тарк қилиш.\n12. Намозни тўҳтатишга қасд қилиш\n13. Овоз чиқариб кулиш\n14. Қасддан гапириш. Беҳосдан ёки билмасдан гапирса намози бузилмайди.\n16. Оғизни тўлдириб нарса чайнаш (емаса ҳам).\n17. Намозҳон олдида сутра бўлмаса, олдидан аёл киши, ҳачир ёки ит (баъзи ривоятларда қора ит) ўтиши ҳам намозни бузади. Сутра билан намозҳон орасини юқоридагилардан бири кесиб ўтиши ҳам намозни бузади, сутранинг ташқарисидан бўлса ҳечқиси йўқ. Агар жамоат намози бўлса фақатгина имомнинг олдидан юқоридагиларнинг бири ўтиши намозни бузади.\nҚасддан бирор рукнни ёки вожиб амални тарк қилиш, кўп қилиш ёки ўрнини алмаштириш намозни бузар экан, беҳосдан бундай бўлганда нима қилиш керак? Ушбу саволга иншааллоҳ кейинги мақоламизда жавоб берамиз.\nThings that invalidate the prayer according to Hanafi fiqh\nМавзулар: намоз, namoz\n40-ҳадис. Иккинчи ҳадис: Ислом, иймон, эҳсон\nИккинчи ҳадис: Ислом, Иймон, Эҳсон\nУмар ибн Хаттоб (р.а.) ривоят қилади: “Бир куни Расулуллоҳ с.а.в. билан ўтирган эдик. Шу пайт оппоқ кийинган, қора сочли, ҳеч қандай мусофирлик аломати бўлмаган, ҳеч биримиз танимайдиган бир киши тўғри Расулуллоҳ с.а.в. олдиларига келиб, тиззаларини у кишининг тиззаларига теккизиб ўтирди ва қўлларини тиззаларига қўйиб сўради: “Эй Муҳаммад, менга Ислом нималигини тушунтиринг”. Расулуллоҳ с.а.в. шундай жавоб қилдилар: “Ислом Аллоҳдан бошқа илоҳ йўқлигига ва Муҳаммад Аллоҳнинг расули эканига гувоҳлик беришинг, намозни адо этишинг, закотни беришинг, рамазон рўзасини тутишинг, имконинг етганда ҳажга боришингдир”. У одам: “Тўғри айтдингиз”, деди. Биз унинг ҳам сўраб, ҳам тасдиқлаганидан ажабландик. У киши давоб этиб:“Айтинг-чи, иймон нима?” деб сўради. Расулуллоҳ с.а.в.: “Иймон Аллоҳга ва Унинг фаришталарига, китобларига, пайғамбарларига, охират кунига, яхшилик ва ёмонлик қадардан эканлигига ишонишингдир”, дедилар. У: “Тўғри айтдингиз”, деди. Сўнг: “Айтинг-чи, эҳсон нима?” деб сўради. Расулуллоҳ с.а.в.: “Эҳсон Аллоҳ таолога (ҳудди) Уни кўриб турганингдек ибодат қилмоғингдир. Зеро, сен Уни кўрмасанг ҳам, у Сени муҳаққақ кўриб туради”, дедилар. Сўнгра: “Айтинг-чи, Қиёмат қачон (бўлади)?” деб сўради. Расулуллоҳ с.а.в.: “Бу тўғрида сўралаётган киши сўраётган кишидан ортиқроқ (нарсани) билмайди”, дедилар. Шунда у одам: “Ундай бўлса, қиёматнинг аломатларидан хабар беринг”, деди. Расулуллоҳ с.а.в.: “Жориялар ўз эгасини туғиши (ўз ота—оналарига хўжайин бўладиган фазандлар туғилиши), ҳамда оёқяланг чўпонлар баланд иморат солишда мусобақалашишиларини кўришингдир”, дедилар. Шундан сўнг у одам кетди. Мен бир муддат кутдим. Кейин Расулуллоҳ с.а.в.: “Эй Умар! Биласанми, савол берган киши ким эди?” дедилар. “Аллоҳ ва расули яхшироқ билади”, дедим. Расулуллоҳ с.а.в.: “У Жаброил бўлиб, сизларга динингизни ўргатиш учун келган эди”, дедилар”.\nИмом Бухорий, Муслим ва Ибн Можа ривоятлари.\nҲадисда келган “Айтинг-чи, иймон нима?” деган жумладаги “иймон” сўзининг луғавий маъноси “мутлақо тасдиқ”, деганидир. Шариатда эса, бу тасдиқдан иборатдир: Аллоҳнинг борлиги ва ягоналиги, фаришталарни, китобларни, пайғамбарларни, яхши-ёмон тақдир Аллоҳдан эканини ва охират кунини тасдиқ қилишдир.\n“Ислом” вожиб бўлган амрларни бажариш деганидир. Яъни, зоҳирий амалларни бажариб, бўйсуниш. Қуръони каримда Аллоҳ таоло иймон билан Исломни бир-биридан айириб кўрсатган:“Аъробийлар: “Иймон келтирдик”, дедилар. (Эй, Муҳаммад алайҳиссалом, уларга) Айтинг: “Сизлар иймон келтирганларингиз йўқ, лекин сизлар: “Бўйинсундик” денглар” (Ҳужурот, 14).\nМунофиқлар намоз ўқиб, рўза тутишарди, закот беришарди-ю, аммо қалбларида инкор қилишарди. Қачонки мўмин бўлдик, деб даъво қилганларида, Аллоҳ таоло қалбларидаги инкорни билгани учун уларнинг бу даъволарини ёлғонга чиқарди ва улар Исломга зоҳиран бўйин эгиб, Исломга киришганини тасдиқлади:\n“(Эй Муҳаммад алайҳиссалом), қачон мунофиқлар сизнинг олдингизга келсалар: “Гувоҳлик берамизки, Сиз шак-шубҳасиз, Аллоҳнинг Пайғамбаридирсиз”, дерлар. Аллоҳ дарҳақиқат, Сиз Ўзининг Пайғамбари эканлигингизни билур, яна Аллоҳ у мунофиқларнинг шак-шубҳасиз, ёлғончи эканликларига ҳам гувоҳлик берур” (Мунофиқун, 1).\nЯъни, уларнинг қалблари қарши чиқиш билан бирга сизнинг рисолатингизни тасдиқ этишларининг асоссиз эканига гувоҳлик беради. Чунки тиллари қалбларидагига уйғун эмас. Пайғамбарликка гувоҳлик беришнинг шарти – тилнинг қалби тасдиқлаган сўзни сўзлашидир. Ёлғон даъво қилганлари учун Аллоҳ таоло уларнинг ёлғончиликларини юзага чиқарди. Мусулмончиликнинг сиҳҳат учун иймон шарт қилингани боис Аллоҳ таоло мўминлардан мусулмонларни истисно қилган.\nАллоҳ таоло шундай марҳамат қилади: “Бас, Биз у жойдаги мўминлардан бўлмиш кишиларни чиқариб юбордик. Лекин у жойда бир хонадондан (яъни, Лут пайғамбар хонадонидан) ўзга мусулмонларни топмадик” (Ваз-зориёт, 35-36).\nБу ифода (... мусулмонларни топмадик) истиснои муттасилдир. Чунки шарт билан машрут орасида бир боғлиқлик бор. Шу сабабли Аллоҳ таоло қуйидаги ояти каримада намозни “иймон” деб атаган:“Сиз (Пайғамбар бўлишингиздан аввал) на Китобни ва на иймонни (яъни, унинг ҳақиқат – моҳиятини) билувчи эдингиз” (Шўро, 52).\n“... яхшилигу ёмонликлар билан қадарга ишонишингдир”. Аҳли ҳақ қадарнинг ҳақ эканини тасдиқлайдилар. Бунинг маъноси: Аллоҳ таоло олдиндан ҳар бир нарса учун бир қадар тайин этди ва унинг вақтини ўзи ирода қилган пайтда юз берадиган қилди. Барча ишлар Аллоҳнинг тақдирга биноан ўз ўрнида ва маълум вақтда содир бўлади.\nШуни билингки, тақдир тўрт хил бўлади:\nИлмда тақдир. Шунинг учун дейилганки, инояти илоҳий қариндошларнинг ёрдамидан аввалдир, бахт туғилишдан олдиндир. Кейингилар олдингиларга таянадилар. Аллоҳ таоло шундай марҳамат қилади: “Ундан (яъни, Қуръондан, Пайғамбардан Аллоҳнинг исми азалийсида ҳидоят йўлидан) бурилган (ва саодатдан маҳрум қилинган) кимса бурилиб (юз ўгириб) кетур” (Ваз-зориёт, 9).\nЯъни яратилмасдан олдин қадарларидан, Қуръон ва иймондан насиба олмаганлар, дунёда ҳам Қуръонни тинглашдан ва унга ишонишдан маҳрум қилинади.\nРасулуллоҳ с.а.в. буни шундай ифода қиладилар: “Аллоҳ таоло фақатгина (тақдирда) ҳалок бўлганларни ҳалок қилади” (Имом Муслим, Доримий ва Аҳмад ривоятлари). Яъни, Аллоҳнинг илмида ҳалок бўлишга дохил қилинган кишилар ҳалок бўлганлардир.\nЛавҳи маҳфуздаги тақдир. Бу Аллоҳ таоло ўзгартириши мумкин бўлмаган тақдирдир. Аллоҳ таоло шундай дейди: “Аллоҳ хоҳлаган нарсани (яъни, ҳукмни) ўчирур ва (Ўзи хоҳлаган ҳукмни)устивор қилур. Асл Китоб (яъни, Лавҳул-Маҳфуз) Унинг даргоҳидадир” (Раъд, 39).\nРаҳим (онанинг бачадони)даги тақдир. Бу босқичда фаришта Аллоҳнинг амри билан банданинг ризқини, ажалини, яхши ёки ёмон бўлишини ёзади.\nТақдирнинг вақти келганда тақдир қилинган ҳодисанинг бўлиши. Аллоҳ яхшилик ва ёмонликни яратган ва белгилаган вақтларда банданинг бошига келишини тақдир қилинган.\nАллоҳ таолонинг яхшилик ва ёмонликни яратганига қуйидаги оятлар далилдир: “Албатта, жиноятчи-осий кимсалар гумроҳлик ва аҳмоқликдадирлар. Улар юзтубан ҳолларида дўзаҳга судраладиган Кунда (уларга): “Дўзах азобини тотиб кўринглар!” – (дейилур). Албатта, Биз ҳар бир нарсани (аниқ) ўлчов билан яратдик” (Қамар, 47-49).\nБу оят қадарийлар ҳақида тушган: “Дўзах таъсирини тотиб кўринглар!” деб уларга дўзахда айтилади. Аллоҳ таоло шундай марҳамат қилади: “(Эй Муҳаммад алайҳиссалом), айтинг: “Мен тонг Парвардигоридан (менга) Ўзи яратган нарсаларнинг ёмонлигидан...” (Фалақ, 1-2).\nБу қисмда бандага бир лутф ва эҳсон бўлса, (ёмонлик) унга етмасдан олдин қайтарилади. Ҳадиси шарифда шундай дейилади: “Садақа ва силаи раҳм ёмон ўлимни оқибатини орқага қайтариб, унинг ўрнига саодатни келтиради” (Абу Довуд, Аҳмад ва Ибн Можа ривоятлари). Бошқа бир ҳадисда эса: “Дуо билан бало ер билан осмон орасида курашадилар. Натижада дуо билони ерга туширмасдан орқага қайтаради”, дейилган.\nҚадарни инкор этувчилар (Қадария мазҳабига эътиқод қилувчилар): “Аллоҳ таоло нарсаларни олдиндан билмайди, нарсалар бир онда вужудга келади. Аллоҳ таоло уни пайдо бўлгандан кейин билади”, деб Аллоҳ таолога нисбатан бўҳтон қилишган. Аллоҳ таоло уларнинг бу ёлғонлариданг муназзаҳ ва покдир. Аммо бу қарашлар тарафдорлар чиқмагач, унутиб юборилган. Қадария мазҳабдагиларнинг кейинги гуруҳлари яхшиликни Аллоҳдан, ёмонликни бошқадан, деб даъво қилигарди. Аллоҳ таоло уларнинг бу сўзларидан ҳам муназзаҳдир.\nПайғамбар с.а.в. қуйидаги ҳадислари саҳиҳ бир шаклда нақл қилинади: “Қадария бу умматнинг мажусийларидир” (Абу Довуд, Аҳмад ва Ибн Можа ривоятлари). Расулуллоҳ с.а.в. мажусийларнинг қарашлари билан уларнинг фикрлари бир-бирига ўхшаш бўлгани учун ҳам уларни мажусийлар, деб сифатлаганлар.\nДуалистлар (санавия) эса яхшилик нурнинг, ёмонлик эса зулматнинг феъли деб даъво қилишган ва уларга санавия (иккиламчи), деб ном берилган. Қадария ҳам худди шундай яхшиликни Аллоҳдан, ёмонликни эса бошқадан, деб билишади. Ваҳоланки, яхшиликни ҳам ёмонликни ҳам Аллоҳ яратган.\nИмомул ҳарамайн ал-Жувайний “Иршод” номли китобида шундай ёзади: “Бир қисм қадариячилар: “Бир қадария эмасмиз, аксинча, қадар биланг боғлиқ хабарларга ишонганингиз учун сизлар қадариясизлар”, дейишади. Бу жоҳил кишилар қадарни ўзларига нисбатан қилдилар. Ёмонликни ўзидан билиб, уни нафсига изофа этган киши ёмонликни ўзига яқинлаштирмасдан, бошқаларга нисбат берадиганлардан афзалроқдир”.\nҲадиси шарифдаги Пайғамбаримиз с.а.в.нинг: “Эҳсон бу Аллоҳ таолога (худди) уни кўриб тургандек ибодат қилмоғингдир”, деган сўзларига келсак, бу мушоҳада мақомидир. Чунки намозда мулкнинг соҳиби – Аллоҳни мушоҳада қилишга кимнинг кучи етса, бошқа нарсалар билан машғул қилишдан ҳаё қилади. Эҳсон мақоми сиддиқларнинг мақомидир. Биринчи ҳадисда бу тўғрида гапиргандик.\n“У сени кўриб турибди”. Яъни, сенинг намоздан ғофиллигингни ва намозда нафсингни машғул қилган нарсаларни билади, демакдир.\n“Айтинг-чи, қиёмат қачон (бўлади)?” деган саволга Расулуллоҳ с.а.в.: “Бу тўғрида сўралаётган киши сўрагувчидан ортиқроқ (нарсани) билмайди”, деб жавоб бердилар. Дарҳақиқат у зот қиёматнинг қачон бўлишини билмасдилар. Қиёматнинг қачон бўлиши фақатгина Аллоҳнинг илмига тегишли бўлган ишлардан. Аллоҳ таоло шундай марҳамат қилади: “Дарҳақиқат, ёлғиз Аллоҳнинг ҳузуридагина қиёмат, соати (қачон бўлиши тўғрисидаги) билим бордир” (Луқмон, 34).\n“У (яъни, қиёмат) осмонлар ва Ер учун жуда оғир (даҳшатли бир ишдир). У сизларга фақат тўсатдан кутилмаганда келур” (Аъроф, 187).\n“(Эй Муҳаммад алайҳиссалом), одамлар Сиздан (қиёмат) Соати (қачон бўлиши) ҳақида сўрайдилар. “У ҳақдаги маълумот фақат Аллоҳнинг ҳузуридадир”, деб айтинг. Қаердан билурсиз, эҳтимол, у соат яқин келиб қолгандир” (Аҳзоб, 63).\nБаъзилар дунёнинг умри етмиш минг йил экани ва бу ёғига олтмиш уч минг йил қолганини айтишади. Бу хато фикрдир. Туҳий “Асботут-танзил” асарида баъзи фолбин ва мунажжимлар шу фикрда эканин ёзади. Дунёнинг умрини етти минг йил, деб айтиш ҳам келажак ҳақида ҳукм чиқариш бўлиб, уларга умуман ишониш керак эмас.\nЖаброил алайҳиссаломнинг “Ундай бўлса, қиёматнинг аломатларидан хабар беринг”, деган гапига Пайғамбаримиз с.а.в. “Жориялар ўз эгасини туғадиган бўлганда”, деган жавобни бердилар. Бу ифодадаги “амора” калимасини баъзилар “амор” шаклида ўқишади. “Эгаси” сўзи “аёл эгаси - соҳибаси”, шаклида ҳам ривоят қилинган. Бунинг маъноси аксарият уламоларга кўра, жория ва болаларнинг (қиёмат кунига яқин) кўплигини хабар беришдир. Жориянинг ўз эгасидан бўлган боласи ўзининг хўжайини демакдир. Чунки инсоннинг мол-мулки болаларига мерос бўлиб қолади. Қуйидаги бир оз заиф бўлган шакл ҳам изоҳ қилинган: “Жориялар раислар ва бошлиқларни туғадилар. Унга тобеъ бўладилар”, бошқа бир изоҳда эса: “Бир кишининг жориясидан боласи бўлади, кейин жориясини сотади, бола катта бўлиб, онасини сотиб олади ва унинг эгаси бўлади”, дейилган.\n“Оёқяланг чўпонлар баланд иморат солишда мусобақалашаётгангларини кўришингдир”. Бу ердаги “оёқяланг”дан мурод фақирлардир. “Аил” – фақир, “иля” – фақирлик деган маъноларни англатади. Ҳадисдаги “риъаун” калимаси “руъатун” шаклида ҳам қўлланилади. Сўзнинг маъноси: чўл ва бошқа жойлардаги муҳтож ва йўқсил кишилар ҳашаматли биноларда яшай бошлайдилар, дунё уларнинг амри остига берилади. Натижада уй қуришда мусобақалашадилар.\nҲадисда келган “Мен бир муддат кутдим” жумласи бошқа бир ривоятда учинчи шахс мисолида “бир муддат кутди” шаклида ривоят қилинган. Иккаласи ҳам саҳиҳдир. Абу Довуд ва Термизийнинг ривоятида “уч кундан кейин” деган ибора бор. Бағавий “Шарҳи танбеҳ” номли асарида “уч кун ёки ундан кўпроқ” ифодасига ўрин берган. Бундан келиб чиқадики, уч кечадан кейин демакдир. Ҳазрати Умарнинг тарихи билан Абу Ҳурайра (р.а.) ривоят қилган ҳадислардаги “Кейин ҳалиги киши қайтиб кетди. Расулуллоҳ с.а.в.: “Қайтаринглар ҳалиги кишини (саҳобалар тушунсинлар деб шундай қилдилар)!” Орқасидан чиқиб, топмадилар. Расулуллоҳ с.а.в.: “Бу Жаброилдур, сизларга динингизни ўргатгани келди”, дедилар”, деган ифодалар бир-бирига тескари кўринади ва буни тўғри тушуниш керак: Ҳазрати Умар (р.а.) Пайғамбаримиз с.а.в. бу сўзларни айтаётганларида у ердан кетгандилар. Ул зот у ердагиларга бу сўзларни айтдилар. Уч кундан кейин эса Умарга (р.а.) билдирдилар.\n“У Жаброил бўлиб, сизларга динингизни ўргатиш учун келган эди”. Бу ерда иймон, ислом ва эҳсоннинг барчасини “дин” дейиш мумкинлигига далил бор. Ҳадисда қадарга иймон келтириш вожиб эканига, ҳар бир ишга кўр-кўрона берилиб кетмаслик лозимлигига, қазога рози бўлиш кераклигига далил бор.\nБир киши Аҳмад ибн Ҳанбалнинг ёнига келиб: “Менга насиҳат қилинг”, деди. У киши: “Аллоҳ таоло ризқни ўз зиммасига олгани ҳолда, сенинг ризққа бўлган аҳамиятингнинг сабаби нима? Келажагинг Аллоҳнинг таъминоти остида экан, бахиллигининг сабаби нима? Бизни жаҳаннам кутиб турган ҳолда, гуноҳ иш қилишингнинг сабаби нима? Мункар ва накирнинг саволи ҳақ экан, аёллар билан ётиб-туришликнинг маъноси нима? Дунё фоний экан, туганмас орзулар нега? Ҳисоб-китоб бор экан, тинмай мол-дунё тўплашнинг боиси нима? Ҳамма нарса Аллоҳнинг қазо ва қадари билан бўларкан, нега бунчалик қўрқасан?”, дедилар.\nМақомат соҳиби дунёнинг йигирма беш қисмга бўлинишини: бештаси қазо ва қадар билан, бештаси қобилият билан ва бештаси фаросат билан бўлишини англайди. Қазо ва қадар билан келадиган беш нарса – ризқ, фарзанд, оила, куч қувват ва умрдир. Меҳнат билан қўлга киритиладиган беш нарса – жаннат, дўзах, иффат, фаросат ва ёзиш. Одатий беш нарса – ейиш, ичиш, юриш, уйланиш ва таҳорат ушатиш. Қобилият билан эришиладиган беш нарса – зуҳд, закийлик, сахийлик, гўзаллик ва ҳайбат. Фаросат билан эришиладиган беш нарса – хайрли ишлар қилиш, силаи раҳм, сахийлик, тўғрилик ва жасорат. Буларнинг ҳеч бири Набий алайҳиссаломнинг: “Ҳамма нарса қазо ва қадар билан бўлади” деган сўзларига ҳилоф эмас. Балки баъзи сабаблар билан ёки ҳеч бир сабабсиз вужудга келадиган нарсаларнинг ҳаммаси қазо ва қадар ўлчовлари ичида эканини ифода этади.\nМавзулар: 40 ҳадис, 40 hadis, иймон, ислом, қиёмат, қирқ ҳадис, эҳсон, ehson, islom, iymon, jabroil, qirq hadis, qiyomat\n40-ҳадис. Биринчи ҳадис: Ният ва амал\nАллоҳ таолога ҳамду санолар, Расулаллоҳ с.а.в. га саловоту, саломлар билан сиз азизларга 40-ҳадис лойиҳасини тақдим этамиз. Ҳадислар ва уларга келтирилган шарҳлар Имом Ан-Нававий раҳимаҳуллоҳнинг 40-ҳадис китобларидан олинган.\nАллоҳ бошлаган ишимизни енгил қилсин, барчамизга мана шу ҳадислар асосида, Расулаллоҳ с.а.в. суннатларига амал қилган ҳолда умр ўтказишни насиб қилсин.\nБиринчи ҳадис: Ният ва Амал\nУмар ибн Хаттобдан (р.а) ривоят қилинади. Расулуллоҳ с.а.в.: “Албатта, амаллар ниятга боғлиқдир. Ким нимани ният қилса, ўшанга эришади. Кимки Аллоҳ ва Унинг Расули учун ҳижрат қилса, унинг ҳижрати Аллоҳ ва Расулига бўлади. Кимки мол-дунёга эришиш ёки бир аёлга уйланиш ниятида ҳижрат қилса, у кишининг ҳижрати ният қилган нарсаси учун бўлади”. Имом Бухорий, Муслим, Абу Довуд, Насоий ва Ибн Можа ривоятлари.\nҲадис ёмон ва яхши амалларни ажратишда ниятнинг ўрнини белгилайди. Ният тўғри бўлса, амал ҳам гўзал бўлади. Ният бузуқ бўлган жойда амал ҳам ёмон натижа беради.\nБирор бир амал ниятига кўра шу уч тарзда амалга оширилади:\nАмал Аллоҳдан қўрққан ҳолда қилинади. Бу Аллоҳ бандаларининг фақат бандаликни бажариш ниятида қилган ишидир.\nБирор амал савоб қозониш ва жаннатга кириш ниятида қилинади. Бу тижорий тушунчага эга бўлган кишиларнинг амалидир.\nАмал Аллоҳдан ҳаё қилган ҳолда бандалик вазифасини бажариш ва шукрини адо қилиш ниятида қилинади. Бундай кишилар ибодат қилишларига қарамай, ўзларини қусур санайдилар ва қалбларида доиб қўрқув бўлади. Чунки амалининг қабул қилинган, қилинмаганини билмайди. Бу ҳақиқий мусулмоннинг ишидир. Бир куни кечаси Расулуллоҳ с.а.в.нинг оёқлари шишгунга қадар ибодат қилганларини кўрган Оиша онамиз (р.а.) сўрадилар: “Эй Расулуллоҳ! Парвардигорингиз сизнинг аввалу охир гуноҳларингизни кечирган бўлса, шунчалик ўзингизни қийнашингизнинг сабаби нима?” Шунда Расулуллоҳ с.а.в.: “Мен шукр қилувчи банда бўлмайинми?” деб марҳамат қилдилар (Имом Бухорий, Насоий, Ибн Можа ва Аҳмад ривоятлари).\n“Қўрқув билан қилинган ибодат фазилатлими ёки умид билан қилинган ибодатми?” деган саволга Имом Ғаззолий шундай жавоб берганлар: “Умид билан қилинган ибодат фазилатлидир. Чунки умид севгини пайдо қилади, қўрқув эса умидсизликка сабаб бўлади”.\nБиз ажратган бу уч гуруҳ ихлосли кишиларга алоқадордир. Шуни яхши билиш лозимки, ихлосга баъзан манманлик тўсиқ бўлиши мумкин. Кимки қилган амаллари билан ғурурланса, унинг амаллари қабул қилинмайди. Худди шундай ўзини буюк инсон, деб билган кишининг ҳам амали қабул бўлмайди.\nИккинчи гуруҳдаги кишилар дунё ва охиратнинг ҳар иккисини қозониш ниятида амал қилади. Баъзи олимлар бу ниятда амал қилган кишиларнинг амаллари қабул бўлмаслигини айтишган. Бу қарашларга қуйидаги қудсий ҳадисни далил қилиб келтиришган: “Аллоҳ таоло марҳамат қилади: “Мен Ўзимга шерик қўшишларига асло рози эмасман. Кимки бирор амал қилса-ю, унда Мендан бошқасини шерик қилса, ундай амалдан (ёки кишидан) узоқдирман” (Ибн Можа ва Аҳмад ривоятлари).\nҲорис Муҳосибий “Китоби ур-Риоя ли ҳуқуқуллоҳ” асарида бу фикрни ҳимоя қилган ва жумладан шундай деган: “Ихлос фақатгина Аллоҳга итоат қилишни қасд қилишдир. Бошқа нарсани мақсад қилиш ихлос бўла олмайди. Риё икки ҳил бўлади: инсон итоат қилиш билан фақат одамларнинг эътиборини қозонишни истайди; итоат қилиш билан ҳам инсонларнинг, ҳам Аллоҳнинг розилигини қозонишни истайди. Ҳар иккисининг ҳам амаллари қабул бўлмайди”.\nҲофиз Абу Нуайм ал-Исфаҳоний “Ҳидоятул авлиё” номли асарида ўзидан олдинги олимлар шундай фикрда бўлганларини таъкидлайди. Улар ўз қарашларига Қуръони каримнинг Ҳашр сураси 23-оятини далил қилишган:\n“У – Аллоҳ, шундай Зотдирки, ҳеч қандай илоҳ йўқ, фақат Унинг Ўзи бордир. У (Ёлғиз) Подшоҳдир, (барча айб-нуқсондан) покдир-саломатдир, (Ўзи хоҳлаган бандаларини дунё-бало-офатлари ва охират азобидан) омон қилгувчидир, (бандаларнинг амалларини) кўриб-кузатиб тургувчидир, қудрат соҳибидир, бўйсиндиргувчидир. (Танҳо) Кибр эгасидир. Аллоҳ уларнинг(мушрикларнинг) ширкларидан покдир”.\nАллоҳ таоло хотиндан, боладан ва ҳар қандай шерикдан қандай муназзаҳ бўлса, Узидан бошқани шерик қилинган амални қабул қилишдан ҳам шундай муназзаҳдир. Аллоҳ таоло қадри юксак ва буюкликда шериги йўқ Зот.\nСамарқандий шундай дейди: “Инсоннинг Аллоҳ учун қилган амаллари қабул қилинади. Инсонлар учун қилган амаллари эса рад этилади. Масалан, бир киши пешин намозини Аллоҳнинг фарз қилган амрини адо қилиш масадида ўқийди. Намозини одамлар орасида таъдили арконга риоя қилиб, рукуъ ва саждаларини узайтириб ўқиса, асли эътибори билан намози қабул бўлади. Аммо намозни инсонлар кўрсин учун гўзал ва узайтириб ўқиганлиги боис қабул қилинмайди”.\nИззуддин ибн Абдусаломдан инсонлар ёқтириб тақдир этсинлар, дея намозини узайтириб ва чиройли қилиб ўқиган кишилар ҳақида қандай фикрда эканлиги ҳақида сўралганда, у жавобан шундай деганди: “Бу ниятда амал қилган кишининг амали қабул бўлмаслигини истайман”.\nБу изоҳлар амалнинг васфида ширк бўлган тақдирдагина ўринлидир. Агар ширк амалнинг аслида бўлса, яъни фарз бўлган намозни ҳам Аллоҳ учун ҳамда инсонлар учун ўқиса, амалнинг аслида ширк бўлгани туфайли намози қабул қилинмайди. Риё амални тарк қилиш билан ҳам бўлади. Фузайл ибн Иёз шундай дейди: “Инсонларни деб бир амални тарк қилиш ҳам риёдир. Одамлар кўрсин, деб амал қилиш эса ширкдир. Ихлос эса Аллоҳнинг сени ҳар иккисидан ҳам муҳофаза қилиши билан бўлади”. Фузайлининг бу сўзларидан шундай маъно келиб чиқади: “Кимки бирор бир амални қилишга ният қилса-ю, одамлар кўрмасин, деб уни тарк қилса, у одам риёкордир. Чунки амални одамлар сабабли тарк қилди. Ҳеч ким йўқ жойда адо этиш мақсадида ибодатни бир оз кечиктирса, бу мустаҳаб бўлади. Қилинадиган ибодат фарз намози ёки закот бўлса, ёки у одам ҳалқ эргашиши керак бўлган бир олим бўлса, бу вазиятда амалини ошкора қилиши фазилатлироқдир”.\nСумъа ҳам худди риё каби амалларнинг қабул бўлмаслигига сабаб бўлади. Сумъа киши ёлғизлигида Аллоҳ учун ибодат қилиб, кейин қилган ибодатини одамларга гапириб беришдир.\nПайғамбаримиз с.а.в. шундай марҳамат қиладилар: “Кимки (қилган) амалини бошқаларга билдирса (эшиттирса), Қиёмат куни Аллоҳ таоло (унинг бу ҳолини маҳшар аҳлига) эшиттиради. Кимки риё учун бир иш қилса, Аллоҳ таоло унинг асл мақсадини юзага чиқаради” (Имом Бухорий, Муслим, Термизий, Ибн Можа ва Аҳмад ривоятлари).\nМирзабоний (р.а.) шундай дейди: “Намозхоннинг намози қабул бўлишида тўртта хислат лозим: қалб ҳузури, ақл саломати, шартларнинг тамоман бажарилиши ва барча аъзоларнинг хушуъда бўлиши. Қалб ҳузурисиз намоз ўқиган киши ибодатдан ғофил кишидир. Ҳамма аъзолари хушуъ ичида бўлмаган ҳолда намоз ўқиган киши намозини хато ўқиган бўлади. Ана шу шартларга амал қилган ҳолда намоз ўқиган киши намознинг барча арконларини бажарган бўлади”.\n“Албатта амаллар ниятга боғлиқдир”. Пайғамбаримиз с.а.в. бу сўзлари билан савобга васила бўлган амалларни қасд қилганлар. Мубоҳ бўлган амалларни қасд қилмаганлар.\nҲорис Муҳосибий шундай дейди: “Ихлоснинг мубоҳ ишлар билан алоқаси йўқ. Чунки мубоҳ ишларда Аллоҳга яқинлик қасд қилинмагани учун, Аллоҳга қурбат ҳосил бўлмайди. Ҳеч бир мақсадни кўзламасдан, фақат уй қуриш ғояси билан уй қуришга ўхшаш. Аммо масжид ёки кўприк қуриш ғояси билан бўлса, мустаҳаб бўлади”. Ҳаром ёки макруҳ ишда ҳам иҳлос бўлмайди. Қараш ҳалол бўлмаган нарсаларга қараб, Аллоҳ яратган нарсалар ҳақида тафаккур қиляпман, деб даъво қиладиган одамнинг ҳолати ҳам шундай. Худди соқол-муйлаби чиқмаган ўғлига ибрат назари билан қарашга ўхшаш. Бунда ҳеч қандай ихлос бўлмаганидек, Аллоҳга яқинлашиш ҳам йўқ. Сидқ эса банданинг зоҳирий ва ботиний қийматига қараб англашилади. Сидқ барча мақом ва ҳоллар босиб ўтилгач, майдонга келади. Чунки ихлоснинг моҳияти амални Аллоҳ учун қилишидадир. Баъзан инсон ўқийдиган намози билан Аллоҳга йўналишни мақсад қилади, аммо намозида қалб ҳузури бўлмайди. Сидқ ана шу ибодатда қалбнинг бутунлай Аллоҳга йўналишидир. Шу ҳолда ҳар бир содиқ киши ихлослидир. Аммо ҳар бир ихлосли киши содиқ бўлмаслиги мумкин. Аллоҳ билан маънавий боғланиш ёки боғланмасликнинг маъноси ҳам шунда. Инсон содиқ бўлгач, Аллоҳдан бошқалардан маънавий боғларини узиб, фақат Аллоҳга боғланган бўлади. Аллоҳдан бошқалардан узоқ бўлиш ва Аллоҳнинг ҳузурида туриш завқи билан тўлиб-тошиш шу тариқа юзага келади.\nПайғамбаримиз с.а.в.нинг “Амаллар...” сўзларидан мақсадлари амалларнинг саҳиҳлиги ё амалларнинг қабул шарти ёки амалларнинг мукаммаллиги бўлиши мумкин. Абу Ҳанифа (р.а.) сўнгги маънони афзал кўрганлар. Ҳадисда келган амаллардан баъзи суннат амаллари, нажосатнинг тозаланиши, тортиб олинган қарз ёки қарз олинган нарсаларнинг, молларнинг қайтарилиши, ҳадя берилиши каби ишлар истисно қилинади. Чунки буларнинг сиҳҳати ниятнинг тўғрнотўғрилигига боғлиқ эмас. Фақат бу ишларда савоб олиш учун Аллоҳга яқинлашиш мақсад қилинади.\nБир киши молига ем бераётганда, Аллоҳнинг амрини бажаришни ўйлаб емни берса, савоб қозонади. Агар молини сақлаш учун берса, савоб олмайди. Жангчи отини Аллоҳ йўлида боғласа ва сув берса, унга сув бераётганда фақат чанқоғини қолдириш учун сув берса ҳам савоб олаверади. Бу ҳақда Бухорийнинг саҳиҳида ишора бор. Шунга ўхшаш аёллар уйда ётаётганда эшикни ёпиб, чироқни ўчираркан, бу ишларни Аллоҳнинг амрини бажариш ниятида қилса, савоб қозонади. Бошқа ниятларда қилса, савобга эга бўлмайди.\nНиятнинг луғавий маъноси йўналиш, юзланиш демакдир. Араблар бу феълни қўллаётганда: “Аллоҳ сени хайрга бошласин”, дейишади. Шариатда эса феъли (амали) билан бирор нарсага йўналишдир. Бир нарсага йўналса-ю, аммо амал бўлмаса, бу “азм” (арабча) дейилади. Амаллардаги ният ибодат билан одатни ёки ҳақиқий ибодат билан ибодат бўлмаган амални фарқлаш учун шарт қилинган. Биринчи ҳолатнинг (ибодат билан одатни ажратишнинг) мисоли масжидда ўтирган кишининг ҳолидир. Масжидда одатий дам олиш учун, баъзан эса эътикоф ниятида ибодат қилиш учун ўтирилади. Бу ерда ибодат билан одатни фарқлайдиган нарса ниятдир. Ғуслда ҳам одатда тозалик ният қилинади. Баъзан эса ибодат ният қилинади. Иккисини фарқлайдиган биргина восита бу –ниятдир. Пайғамбаримиз с.а.в.дан: “Риё учун, молини қўриқлаш учун, қаҳрамонлик кўрсатиш учун жанг қилган кишининг қайси бири Аллоҳ йўлида жанг қилган кишидир?” деб сўралганда, Расулуллоҳ с.а.в. шундай жавоб қилгандилар: “Кимки Аллоҳнинг номи энг олий, устун бўлиши учун курашса, ана ўша Аллоҳ йўлидаги кишидир” (Имом Муслим, Ибн Можа ва Аҳмад ривоятлари).\nИккинчи ҳолатнинг, яъни ибодатнинг тўғрисини фарқлашда ниятнинг восита бўлиши қуйидагича бўлади: Масалан, бир киши тўрт ракат намоз ўқиди. Бу намоз пешин намозининг фарзи ёки суннати эканини фақат ниятга қараб биламиз. Худди шунингдек киши қул озод қиларкан, каффорат учун озод қилдими, назр учунми ёки бошқа сабаблар билан озод қилдими, буни фақат ниятга қараб фарқлаймиз.\n“Ким нимани ният қилса, ўшанга эришади”. Пайғамбаримиз с.а.в.нинг сўзлари ибодатларда бир киши бошқасининг ўрнидан ибодат қилиши ёки ният қилиши учун вакил қолдириши жоиз эмаслигига далилдир. Фақат бундан закот молининг ажратилиши ва қурбон сўйилиши истисно қилинган. Бу икки амалда киши кучи етган миқдорда қурбонлик сўйиш ёки закот молини ажратишда ният билан бошқасига ваколат бериши жоиздир. Ҳаж ва қарзни адо қилишда кучи етган ҳолатда вакил тайинлаши жоиз эмасдир.\n“Кимки Аллоҳ ва Унинг Расули учун ҳижрат қилса, унинг ҳижрати Аллоҳ ва Расулига бўлади. Кимки мол-дунёга эришиш ёки бир аёлга уйланиш ниятида ҳижрат қилса, у кишининг нияти ният қилган нарсаси учун бўлади”.\nҲижрат турли сабаблар билан амалга оширилган:\nБиринчиси – мушриклар Расулуллоҳ с.а.в.га азият етказганларида саҳобаларнинг Маккадан Ҳабашистонга қилган ҳижрати. Мусулмонлар Макка мушрикларининг зулмидан қочиб, Нажоший юртига боришган. Бу воқеа Байҳақийнинг айтишича, рисолатдан беш йил ўтгач содир бўлган.\nИккинчиси – Маккадан Мадинага қилинган ҳижрат. Бу ҳодиса рисолатнинг ўнинчи йилида юз берган. Ўша пайтда Маккадаги ҳар бир мусулмон Мадинага – Расулуллоҳ с.а.в. олдиларига ҳижрат қилиши лозим эди. Баъзи олимлар фақат Маккадан Мадинага ҳижрат қилиш вожиб бўлганини айтишган. Чунки Мадинанинг Маккага нисбатан ҳеч бир афзаллиги йўқ. Вожиб бўлган нарса – Расулуллоҳ с.а.в. бўлган жойга ҳижрат қилишдир.\nИнсоннинг бир жойдан бошқа жойга ўзи хоҳлаб кетиши ўн турли бўлади:\nДунёвий бир истак туфайли.\nДиний истак туфайли кўчиш: Диний мақсад билан бўладиган сафарнинг ўзи саккиз ҳилдир:\nИбрат учун сафар қилиш. Аллоҳ таоло шундай марҳамат қилади: “Ахир улар ер юзида сайр этиши, ўзларининг олдиги пайғамбарларини инкор қилиб, иймонсиз (кетган)кимсаларнинг оқибатлари қандай бўлганини кўрсалар бўлмайдими?” (Рум, 9), “Ахир улар ерда сайр қилиб, ўзларидан олдинги (динсизларнинг) оқибат қандай бўлганини кўрмайдиларми?” (Фотир, 44). Зулқарнайн ана шу мақсадда саёҳатга чиққан эдилар.\nҲаж учун қилинган сафар.\nМаишат таъмини учун қилинган сафар.\nТижорат қилиш, (кўпроқ) пул топиш учун қилинган сафар. Ўз эҳтиёжидан ортиқ мол топиш Аллоҳ таолонинг: “Роббингиздан (Ҳаж мавсумида тижорат билан) фазл тилашингизда сизларга (ҳеч қандай) гуноҳ йўқдир” (Бақара, 198) ояти каримасига кўра жоиздир.\nИлм таҳсили учун қилинган сафар.\nМаънавий қийматга эга бўлган жойларни зиёрат қилиш ниятида қилинган сафар. Пайғамбаримиз с.а.в.нинг: “Фақат учта масжидни (зиёрат қилиш) учун йўлга отланилади”, деб қилган марҳаматлари шунга ишора қилади.\nЧегара ҳудудларида карвонсарой қуриш учун, ўтиш жойлари қуриш ниятида қилинган сафар.\nАллоҳ таоло розилиги учун дўстини зиёрат қилиш учун қилингна сафар. Набий с.а.в. бу борада қуйидаги ҳадиси шарифни айтдилар: “Бир киши бир қишлоқдаги биродарини зиёрат қилиш учун йўлга чиқди. Аллоҳ таоло у кишининг йўлига бир фариштани юборди. Фаришта у одамдан:\nҚаерга кетяпсан? – деб сўради. У одам:\nФалон қишлоқдаги биродаримни зиёрат қилиш учун кетяпман, - деди. Фаришта:\nУ одамга берадиган бирор нарсанг борми? – деди, У одам жавобан:\nЙўқ. Мен уни фақат Аллоҳ розилиги учун яхши кўраман, - деди. Шунда фаришта:\nМен Аллоҳнинг сенга юборган бир хабарчисиман. Шуни билки, сен уни қанчалик севсанг, Аллоҳ сени шунчалик севади”, деди (Муслим ривояти).\nАтрофдаги қабилаларга, уларнинг вакиллари Расулуллоҳ с.а.в.дан диннинг асосларини ўрганиб қайтгунларича, динни ўргатиш ниятида қилинган ҳижрат.\nМаккаликлардан Пайғамбаримиз с.а.в. олдиларига келиб, мусулмон бўлгандан кейин ўз қавмларига қайтган кишиларнинг ҳижрати.\nБир мусулмоннинг ҳеч бир шаръий сабабсиз мусулмон биродари билан гаплашмаслиги макруҳ, заруратсиз уч кундан ортиқ алоқани узиши эса ҳаромдир. Ҳикоя қилинишича, бир киши биродари билан уч кундан ортиқ вақт гаплашмади ва унга қуйидаги мазмунда хат юборди: “Биродар! Сенда менга нисбатан зулм бўладиган бир нарса бор. Бу ҳақда Ибн Абу Ҳайсамадан насиҳат ол. Чунки у бобоси Заҳҳок, у киши Икрима воситасида ривоят қиладики, “Ибн Аббос (р.а.) Пайғамбаримиз с.а.в.нинг: “Ҳақиқий дўстнинг ўз дўстларидан уч кундан ортиқ алоқа узиши Аллоҳ томонидан ҳаром қилинган” деганларини нақл қилган” (Имом Муслим ва Аҳмад ривоятлари).\nЭркак кишининг хотини унга осийлик қилганида уни тарк қилиши. Аллоҳ таоло шундай марҳамат қилади: “... уларни ётоқларида тарк этингиз” (Нисо, 34). Бир жойда гуноҳларга ботган кишининг гаплашмасдан ва саломлашмасдан тарк қилиниши ҳам эрнинг хотинини тарк қилиши кабидир.\nАллоҳ таоло қайтарган ҳижратлардан тийилиш. Бу ҳижратнинг умумий маъносидир.\nРивоят қилинишича, бир киши Маккадан Мадинага ҳижратнинг фазилатини (савобини) истаб эмас, балки Умму Қайс исмли бир аёлга уйланиш учун ҳижрат қилди. Кейинроқ унга Умму Қайснинг муҳожири деган ном берилди.\n“Аҳир никоҳ ҳам ислом истаган амаллардан биридир, нега дунёвий баҳо берилаяпти?” деб сўралса, шундай жавоб берамиз: У киши зоҳирда ҳижрат ғояси билан чиққанди. Ичида изҳор этганига хилоф равишда ният қилгач, қораланишга мустаҳиқ бўлди. Айни шаклда ташқи кўринишидан ҳаж учун, ҳақиқатда эса, тижорат учун кетган кишининг ёки зоҳиран илм талабида чиқиб, ҳақиқатда эса раислик ёки бошқарувни, мансабни қўлга киритиш ниятида ҳаракат қилган кишининг ҳукми ҳам шундайдир.\nҲадис зоҳирда ҳаж учун, ҳақиқатда эса ҳам тижорат, ҳам зиёрат учун ҳажга кетган кишининг савоб олмаслигини тақозо қилади. Шу ҳолда ҳадисни, “У кишини ҳажга боришга ундаган нарса фақатгина тижорат бўлса, савоб олмайди” шаклида тушуниш (изоҳлаш) тўғри бўлади. Агар унинг боишига сабаб ҳаж бўлса, тижорат эса унга тобеъ бўлса, унга бўлган эътибори нисбатида савоби камаяди. Агар ҳам ҳаж, ҳам тижорат ғояси билан борса, савоб олиш эҳтимоли бор. Чунки унинг ҳижрати фақат дунё учун эмас. Бунинг тескариси ҳам ҳудди шундай. Чунки оҳират амали бўлган ҳажни дунё амали билан алмаштиради. Бу ҳадис ҳукмни фақат ниятга боғлаган. Иккаласини ҳам ният қилган кишини, фақатгина дунёни мақсад қилган дейиш тўғри эмас. Валлоҳу аълам.\nМуаллиф: Admin 2 киши фикр билдирган\nМавзулар: 40 ҳадис, 40 hadis, амал, қирқ ҳадис, ният, ҳижрат, amal, hijrat, niyat, qirq hadis\nҚабр азоби кимларга ҳақ\nУшбу мақоламизда киши қайси гуноҳлари учун қабрда азобланишини Қуръон ва Ҳадисда келтирилган ҳужжатлар ёрдамида ўрганамиз.\nШирк(аллоҳга бошақаларни шeрик қилиш) ва куфр (аллоҳга ишонмаслик)\nАллоҳ Фирьавн одамлари тўғрисида шундай дeйди (маьнолари таржимаси) :\nУ оловдир. Унга эртаю кеч кўндаланг қилинурлар. (Қиёмат) соати қоим бўлганида эса: «Фиръавн аҳлини энг ашаддий азобга киритинглар», дейилур. (Ғофир 40:46)\nШайх Муҳаммад Содиқ Муҳаммад Юсуф шархи: Демак, ўша Фиръавн аҳлини ўраб олган ёмон азоб бир оловдир. Улар ўша оловга доимо, эртаю кеч кўндаланг қилиб туриладилар. Яъни, қабрларида қиёматгача олов билан азобланадилар.\nБошқа бир оятда (маьнолари таржимаси) :\nАллоҳга нисбатан ёлғон тўқиган ёки унга ҳеч нарса ваҳий қилинмаса ҳам, менга ваҳий келди, деган ёхуд, Аллоҳ нозил қилган нарсага ўхшаш нарсани мен ҳам нозил қиламан, деган кимсадан ҳам золимроқ кимса борми? Золимларнинг ўлим талвасаси пайтларини, фаришталарнинг уларга қўл чўзиб: «Жонингизни чиқаринг! Бугунги кунда Аллоҳга нисбатан ноҳақ гап айтганларингиз учун ва Унинг оятларидан мутакаббирлик қилиб юрганингиз учун хорлик азоби ила жазоланурсиз», дегандаги ҳолларини кўрсанг эди. (Анъом 6:93)\nШиркни қабр азобига сабаб бўлиш далили Зайд ибн Собит р.а.дан қилинган ривоятда: “Расулуллоҳ саллаллоҳу алайҳи вассалам Бани Нажжор боғида xачирларига миниб кeтаётган эдилар. Биз ҳам бирга эдик. Шу пайт бирдан xачир xуркиб кeтиб, Расулуллоҳ саллаллоҳу алайҳи вассалам ни ағанатиб юборай дeди. Қарасак, олти ёки бeш ёxуд тўрт кишининг қабри (дўппайиб) турибди. Расулуллоҳ: “Бу қабрларнинг эгаларини ким билади?” дeдилар. Бир киши: “Мeн”, дeди. Расулуллоҳ: “Булар қачон вафот eтишган?” дeдилар, ҳалиги киши: “Улар ширкда ўлиб кeтишган”, дeди. Шунда Расулуллоҳ: “Бу уммат, албатта, қабрларида жазоланадилар. Агарда сизлар (ҳам бир кун кeлиб) дафн этилмаганингизда, Аллоҳга мeн эшитиб турган қабр азобидан сизга ҳам эшиттиришини илтижо қилиб, дуо қилган бўлардим”, дeб айтдилар, кeйин бизга юзланиб: “Дўзаx азобидан паноҳ бeришини сўраб, Аллоҳга илтижо қилингиз”, дeдилар. Биз: “Дўзаx азобидан паноҳ бeришини сўраб Аллоҳга илтижо қиламиз”, дeб айтдик. Кeйин Расулуллоҳ саллаллоҳу алайҳи вассалам: “Қабр азобидан паноҳ бeришини сўраб Аллоҳга илтижо қилингиз”, дeдилар…” (Имом Муслим ривояти 2867).\nУшбу ҳадисдаги “Улар ширкда ўлиб кeтишган”, ибораси ширкни қабр азобига сабаб бўлишини кўрсатади.\nМунофиқлар қабрда энг кўп азобланадиган кишилардир. Мунофиқлар дўзаxни энг пастки қисмини эгаллайдиган кишилардир, шундай экан мунофиқлар қабрда энг кўп азобланмай бошқа нима бўлсин?\nАллоҳ айтади (маьнолари таржимаси) :\nАтрофингиздаги аъробийлардан мунофиқлар бор. Мадина аҳлидан ҳам. Улар нифоқда сийқаси чиққанлардир. Сен уларни билмассан, уларни Биз билурамиз. Албатта, уларни икки марта азоблаймиз. Сўнгра улкан азобга қайтарилурлар. (Тавба 9:101)\nҚатода ва ал-Рабии ибн Анас: “Албатта, уларни икки марта азоблаймиз” оятини : “бир марта шу дунёни ўзида ва иккинчи марта қабрда”,- дeб тафсир қилишган.\nМунофиқ ёки муртааб (аллоҳни огоҳлантириши ва бирлигига шубҳа билан қарайдиган киши) сўзлари икки фариштанинг қабрдагини сўроқа тутиши ва қабр азоби ҳақидаги Анас р.а. дан қилинган ҳадисда: “...кофир ва мунофиқга...” дейилади (Имом Буxорий ривояти, 1347). Саҳиҳайнда Асма р.а.дан қилинган қабр азоби ҳақидаги ривоятда эса: “мунофиқ ёки муртааб учун…”, дейилади\nАллоҳ харом қилгaнини ҳaлoл қилиш вa ҳaлoл қилгaнини ҳaрoм қилиш oрқaли Аллоҳни диннини ўзгартириш ҳам қабрда азобланишга сабаб бўлади.\nРасулуллоҳ саллаллоҳу алайҳи вассалам : “ Мeн Амр ибн Луҳай (Xузаи қабиласи бошлиғи) дўзаxда ичакларини судираб кeтаётганини кўрдим. У биринчилардан бўлиб саибани ташкил қилганлардан эди”, дeдилар. (Буxорий ривояти, 4623)\nСаиба мушрикларни ёлғон, тўқиб олган xудолар учун ҳeч қандай минилмай, ишлатилмай ўтлаш учун қуйиб юборилган туя ва қўйни аёли ва сигирдир. Ҳаттоки, баъзи мушриклар бойликларини бир қисмларини саиба қилишга ваьда қилишган. Шайxул ислом Ибн Таймия раҳимаҳуллоҳ: “Xузаи қабиласини бошлиқларидан бири Амр ибн Луҳай динини ўзгартирмагунига қадар, Иброҳим ва Исмоил алайҳиссалом томонидан қурилган Каба атрофида яшовчи Исмоил алайҳиссалом ва бошқаларни авлодиларидан бўлган араблар якка xудоликда eдилар. Амр ибн Луҳай биринчилардан бўлиб Иброҳим алайҳиссалом динини ширкга алмаштирган ва аллоҳ ҳаром қилмаган нарсаларни ҳаром қилган эди. Шунинг учун, Расулуллоҳ саллаллоҳу алайҳи вассалам: “Мeн Амр ибн Луҳайнидўзаxда ичакларини судираб кeтаётганини кўрдим “, дeдилар. Дақоиқ ал-Тафсир, 2/71.\nСийдикдан сақланмаслик ва одамлар ўртасида чақимчилик қилиш.\nИбн Аббос р.а.дан ривоят қилинади: “Расулуллоҳ саллаллоҳу алайҳи вассалам икки қабрдан ёнидан ўтдилар, шунда : “Иккови ҳам азобланмоқдалар. Улар катта гуноҳ сабабли азобланмаяптилар, улардан бири ўз бавли (сийдиги)дан сақланмас, бошқаси эса чақимчилик қилар эди”, - дeдилар”. (Бухорий, Муслим, Абу Довуд ва бошқалар ривоят қилганлар)\nИбн Аббос р.а.дан ривоят қилинган бошқа ҳадисда: “Расулуллоҳ саллаллоҳу алайҳи вассалам: “Энг кўп қабр азоби сийдикдан эҳтиёт бўлмасликдандир, ундан сақлан”, - дeдилар.” Дорақутний ривояти, Ал-Тағрибда Албони саҳиҳ дeган.\nИмом Буxорий (Аллоҳ у зотдан рози бўлсин ва ўз раҳматига олсин) ўзларининг саҳиҳларида Жаноза китобида “Қабрда ғийбат ва сийдикдан сақланмаганлик учун азобланиш” номли бобни киритганлар. Ушбу бобда у киши юқоридаги икки қабр ҳақидаги ҳадисни кeлтириб ғийбат ҳақида кeлтирмасдан чақимчилик ҳақида кeлтирадилар. Бу у кишини услублари бўлиб, бизни бошқа ҳадисга йўналтирадилар, Имом Аҳмад томонидан ривоят қилинган ҳудди шу маънодаги ҳадисда “иккала қабрдан бирининг эгаси ғийбат учун азобланаяпти” дейилган (Албоний саҳиҳ деган).\nСамура ибн Жундуб р.а.дан ривоят қилинган жуда узун ҳадисда Расулаллоҳ с.а.в. тушларида турли инсонларни жазоланаётганлари ҳақида напириб берадилар ва жумладан шундай дейдилар:\n“...Сўнг юриб, чалқанча ётган кишининг олдига кeлдик. Унинг тeпасида бошқа биров чангак ушлаб турибди. Шунда у ётганнинг юзини бир томонидан кeлиб тeмир чангаги билан унинг жағини оxиригача йиртиб ташламоқда. Кeйин бурнига тиқиб, бурнини ҳам оxиригача йиртмоқда, кeйин кўзига тиқиб, кўзини ўйиб олмоқда. Бир томонни қилиб бўлиб, бошқа томонидан кeлмоқда ва бу томонни ҳам xудди шундай қилиб ёриб ташламоқда. Бир томонни йиртиб улгурмасидан, аввалги томони тузалиб қолмоқда ва у аввалги томонига яна қайтиб, биринчи галдагидeк азоб бeришни давом эттирмоқда...”\nҲадис оҳирида уларни кимлигини айтиб: “у киши эрталаб уйидан чиқиб кeтиб ёлғони бутун дунёга тарқаладиган даражада кўп ёлғон гапирадиган кимасдир”, дейдилар. (Буxорий ривояти, 7074)\nҚуръонни ўргангандан сўнг уни ташлаб қўйиш ва фарз намозига уxлаб қолиш\nБу нарсалар ҳам қабрда азобланишга сабаб бўлади. Юқорида зикр қилинган Самура ибн Жундуб р.а.нинг ҳадисларида кeлтирилишича, Расулаллоҳ с.а.в айтадилар: “...Биз чўзилиб ётган бир кишининг олдига кeлдик. Унинг тeпасида eса бошқа биров катта тош ушлаб турибди. Шу чоғда у ётган кишининг бошига тош билан уриб, унинг бошини ёряпти, сўнг тош бир чeтга юмалаб кeтяпти, у бориб тошни олиб кeлгунигача ётган кишининг боши тузалиб қоляпти. У эса яна тeпасига туриб олиб, яна ўшандай қилиб (уни тўxтовсиз азобламоқда...). Мeн айтдим: Субҳаналлоҳ ! Булар кимлар ?”…\n“...Ҳалиги боши ёрилаётган ҳолда кўрганингиз, Аллоҳ таоло унга Қурьонни таьлим бeрган, лeкин уни на қироат қилмаган, на унга амал қилмаган ва уxлаб фарз намозларини ўтказиб юборадиган киши эди”.\nБошқа ривоятда эса бундай дeйилган: “...Ҳалиги олдига борганингизда боши тош билан ёрилаётган биринчи киши Қурьонни ўрганиб, кeйин ундан воз кeчган ва фарз намозларига уxлаб қолган киши эди”.\nАл-Ҳофиз ибн Ҳажар раҳимаҳуллоҳ ушбу ҳадис биринчисидан кўра аниқроқ дeйдилар. Биринчи ҳадисни маьноси шуки, киши кeчқурунлари қурьон ўқимагани учун азобланаяпти. Иккинчи ҳадисни маьноси эса киши уxлаб фарз намозини ўтказиб юборгани учун азобланаяпти. “Азобланиш иккаласи яьни қурьон ўқимаслик ва унга амал қилмаслик учун ҳам бўлиши мумкин”,- дeдилар.\nИбн Ҳажар: “Ибн Ҳубайра : Қурьонни ёд олгандан сўнг эсдан чиқариш ҳам катта гуноҳ, сабаби бу ҳудди қурьонни ёд олиб ундан катта бир ҳато топгани учун тарк қилгандек гап. У нарсаларнинг энг улуғворини яьни қурьонни тарк қилгани учун, у танасининг энг улуғвор қисмидан яьни бошидан азобланиши кeрак. Фатҳул Борий, 3/251.\nЯна юқорида зикр қилинган узун ҳадиснининг давомида шундай кeлтирилади:\n“...Юра-юра бир дарё ёқасидан чиқдик. Дарёда бир киши сузмоқда, қирғоқда эса бошқа биров бўлиб, ёнига анчагина тош йиғиб олган. Ҳалиги сузувчи суза олганича сузиб, тош йиғиб олганнинг олдига кeлади-да, унга қараб оғзини очади. У eса тошни унинг оғзига тиқиб, бўғзидан ўтказиб юборади. Шундан кeйин у яна сузиб кeтади ва бир оз муддат ўтгач, яна қайтиб сузиб кeлади. Шундай қилиб, у ҳар сафар қирғоқдаги кишининг олдига қайтиб кeлганида оғзини очмоқда, у эса тошни унинг оғзига тиқиб бўғзидан ўтказиб юбормоқда.\nИкки фаришта бу ҳодисани шарҳлаб Расулуллоҳга шундай дeдилар:“… Сиз ҳали олдига борганингизда дарёда сузиб кeлиб, тош ютаётган киши судxўр eди...”\nЗино (никоҳсиз жинсий алоқалар)\n“... Юра-юра тандирга ўxшаган бир иморатнинг тeпасига кeлдик. Сўнгра унинг ичига мўраладик. Қарасак, яланғоч eркак ва аёллар бор экан. Ногаҳон уларнинг тагларидан бир аланга кeла бошлади. Ўша аланга уларга eтганда дод-фарёд солишди...”\nИкки фаришта бу ҳодисани шарҳлаб Расулуллоҳга шундай дeдилар: “Тандирсимон иморат ичидаги яланғоч eркак ва аёллар зинокорлардир...”\nБир нарсага буюриб лекин ўзи унга амал қилмаслик\nАнас ибн Моликдан (р.а.) ривоят қилинади: Расулуллоҳ (соллаллоҳу алайҳи васаллам) айтадилар: “Мeн Исро кeчаси бир тоифа кишиларни кўрдим, уларнинг лаблари оловдан бўлган қайчи билан қирқиб олинмоқда eди. “Эй Жаброил, булар кимлар?” дeб сўрадим. Айтди: “Булар сизнинг умматингиздан бўлган xатиблардир. Улар одамларни eзгуликка даъват eтсалар-да, ўзлари амал қилмайдилар, Китобни тиловат қилатуриб, уни тушунмайдилар.” (Имом Аҳмад ривояти, 3/120, Албоний саҳиҳ дeган).\nБошқа ривоятга кўра : “Мeн Исро кeчаси бир тоифа кишиларни кўрдим, уларнинг лаблари оловдан бўлган қайчи билан қирқиб олинмоқда eди ва қайта тикланмоқда eди. “Eй Жаброил, булар кимлар?” дeб сўрадим. У Айтди: “Булар сизнинг умматингиздан бўлган xатиблардир. Улар одамларни ўзлари қилмаган нарсага буюрадилар, Китобни тиловат қилатуриб, унга амал қилмайдилар” (Имом Байҳақий ривояти, Албоний саҳиҳ дeган).\nРамазон ойида узрсиз рўза тутмаслик ёки қасддан очиб юбориш\nАбу Уммома ал Баҳили р.адан ривоят қилинади : “Расулуллоҳ (соллаллоҳу алайҳи васаллам) : Мeн уxлаб ётганимда икки киши кeлиб мени қўлларимдан ушлаб бир тоғга олиб кeлишиб чиқ дeб айтдилар. Мeн : “Чиқа олмайман” , -дeдим. Улар: “ Биз сeн учун осон қиламиз”, дeйишди. Кeйин мeн тоғни учигача чиқдим ва у eрда баланд овозлар эшитдим. Мен: “Бу қандай овозлар?”, дeдим. Улар: “Бу дўзаx одамларини овози” ,- дeдилар. Кeйин улар мени кўтаришди ва мeн у eрда товонларидан осиб қуйилган одамларни кўрдим, уларни оғиз ёнлари йиртилган ва қон оқаётган эди. Мeн: “ Булар ким?”, -дeдим. “Рўзани вақти бўлмасдан рўзасини очган кишилар”, – дeб жавоб қилдилар. Ибн Ҳиббон ва Ибн Ҳокимдан ривояти (1/210, 290); Саҳиҳаҳда Албоний саҳиҳ дeган (3951).\nҒулул, яьни, ўлжадан бeруxсат олиш ёки ўғирлаш\nАбу Ҳурайра р.адан ривоят қилган ҳадисда Расулуллоҳ (соллаллоҳу алайҳи васаллам) ғулул олган киши ҳақида шундай дeганлар: “Жоним унинг қўлида бўлган Зотга қасам ичиб айтурманки, бу қул Ҳайбар ғазотида ҳали тақсим қилинмаган ўлжалар ичидан олган ёпинчиқ унинг устида оташ бўлиб ёнади”. (Буxорий ва Муслим ривояти)\nИбн Умар ривоят қилган бир ҳадиси шарифда Расулуллоҳ (соллаллоҳу алайҳи васаллам) шундай дeганлар: “Бир киши кибру ҳаво ила изорини судраб кeлмоқда эди, шу онда Аллоҳ уни eрга юттирди. Энди у қиёматга қадар eр остида тўлғониб, дод солиб азоб чeкади”. (Буxорий ривояти)\nРасулаллоҳ с.а.в. айтдилар: “Мусулмоннинг изори болдирининг ўртасига тушиб туради. Тўпиққача бўлса ҳам зарари йўқ. Тўпиқдан пастда бўлгани эса оловдадир” (Абу Довуд ривояти).\nИмом Заҳабий ўзларининг Кабоир китобларида юқоридаги ҳадисларни келтириб: “Бу ҳукм шим, куйлак, тўн ва бошқа барча либосларга таалуқлидир” деб айтадилар.\nҲаж нарсаларидан ўғирлаш\n“...ва ниҳоят у eрда учи илмоқли таёқ соҳибини кўрдим, унинг бўғим-пайларини илиб оташга тортмоқда эдилар. У ҳаётлик чоғида ҳожиларнинг нарсаларини илмоғига илинтириб ўғирлар экан. Бордию билиб қолсалар, “...Вой, илмоғимга илиниб қолибди”, дeр, билмасалар олиб кeтавeрар экан”. (Муслим ривояти)\nҲайвонни қамаб қўйиб, унга азоб бeриш ва раҳм-шафқат қилмаслик\nЖобир р.а. ривоят қилган кусуф намози ҳақидаги ҳадисда Набий алайҳиссалом шундай дeб айтадилар:\n“...ва ниҳоят у eрда бир мушук соҳибасини кўрдим. У аёл мушугини боғлаб қўйиб, унга таом ҳам бeрмаган ва eрда бeмалол юриб, ҳашоратларни йeйишига ҳам қўймаган, оxири мушук бeчора очдан ўлиб қолган экан”. (Муслим ривояти)\nҚабрдагини азобланишига сабаб бўладиган нарсалардан бири қабрдаги кишининг қарздор бўлиши. Сад ибн Ал-Атвал р.а. ривоят қилади: “Мeнинг акам вафот қилди ва 300 динор қолдирган эди, шунингдeк уни болалари ҳам қолган эди. Мeн шу пулларни болаларга ишлатишни ҳоҳлагандим. Шунда, Набий алайҳиссалом: “Аканг қарзлари томонидан ушланиб турибди, бор уни қарзларини тўлаб кeл ”,- дeдилар. Мeн бориб қарзларни тўлаб қайтиб кeлдим, ва у кишига: Эй Расулуллоҳ с.а.в бир аёлни талаб қилган 2 динор қарзидан бошқа ҳамма қарзларини тўладим, чунки у аёлни қарз бeрганлиги тўғрисида далили йўқ ”,- дeдим. У киши с.а.в: “Унга ҳам тўла, у тўғри айтаяптилар”, -дeдилар.” Имом Аҳмад (16776) ва Ибн Можа ривояти (2/82) , Саҳиҳул Жомeьда Албоний саҳиҳ дeган (1550).\nГуноҳи кабиралар, Имом Ҳофиз Шамсуддин Заҳобий\nМуаллиф: Abdurahman 0 киши фикр билдирган\nМавзулар: ғийбат, ёлғон, зино, кибр, куфр, қабра азоби, қарз, мунофиқ, рибо, рўза, хаж, халол, ҳаром, чақимчилик, Ширк, qabr azobi\nНамознининг фарз, вожиб ва суннатлари баёни\nУшбу мақоламизни ёзишдан аввал сиз азизларга саждаи саҳв ҳақида маълумот бермоқчи эдик. Лекин Исломий манбаъларни кўриб чиққандан сўнг ишни узоқроқдан бошлашни ният қилдик. Аллоҳ бошлаган ишимизни енгил қилсин.\nУшбу мақоламизда қуйидаги саволларга қўлдан келганча жавоб берамиз иншааллоҳ:\nНамознинг фарзлари қайси?\nНамознинг фарзларидан бирини тарк қилса нима қилади?\nНамознинг вожиб ва суннатлари қайси?\nВожиб ёки суннат амални тарк қилган инсон нима қилади?\nЮқоридагилардан қай бирини тарк қилганда намоз бузилади?\nҚачон саждаи сахв қилиш вожиб бўлади?\nНамознинг ташқарисидаги фарзлари унинг шартлари, намоз ичидаги фарзлар эса унинг арконлари дейилади.\nНамоз шартларидан бири бажармасдан ўқилган намоз қабул бўлмайди, шунингдек намоз ўқиётганда шу шартлардан бири бажарилмаслиги билан намоз ҳам бузилади.\n1. Ўқилаётган намоз вақти кирган бўлиши. Аллоҳ таоло Қуръони каримда марҳамат қилиб айтади: “Албатта, намоз мўминларга вақтида фарз қилингандир” (Нисо, 103).\nШунингдек Исро сурасида шундай дейилади: “Қуёш оғишидан то кун қоронғусигача намозни тўкис адо қил. «Фажр Қуръони»ни ҳам. Албатта, «фажр Қуръони» гувоҳлантирилгандир” (Исро, 78).\nШайх Муҳаммад Содиқ Муҳаммад Юсуф шарҳи: Уламоларимиз, бу оятда беш вақт намозни адо этишга ишора бор, дейдилар. Қуёш қиёмдан оғиши билан Пешин вақти киради. Ҳар бир нарсанинг сояси ўзига икки баравар бўлиши билан Аср вақти киради. Қуёш ботиши билан Шом ва тун қоронғусида Хуфтон вақти бўлади. «Фажр қуръони», Бамдоддир.\n2. Аврат ёпиқ бўлиши. Имом Ан-Нававий авратни ёпишдан мурод терининг ранги ажралмайдиган даражада бўлиши керак деган фикрни билдирганлар. Шайх ибн Усаймин раҳимаҳуллоҳ ҳам бадани кўринадиган даража юпқа кийим кийган кишининг аврати ёпилмаган ҳисобланади деб айтганлар.\nЭркак кишининг аврати киндигидан то тиззасига қадар, аёл кишининг эса будун бадани авратдир, фақатгина юзи ва икки қўли бундан мустасно. Уламолар аёл кишининг оёқлари ҳам авратми ёки йўқми деган фикрда иҳтилоф қилганлар.\nАлбатта эркак киши киндигидан пастини тўсиб қўйиб намоз ўқиши мумкин лекин Аллоҳ таолонинг қаршисида туриб, шундай улуғ ибодатни қилаётган эканмиз, имкон қадар гўзал ва тўкис кийинишликка ҳаракат қилишими лозим. Зеро Аллоҳ таоло айтади: “Эй Одам болалари, ҳар бир ибодат чоғида ўз зийнатингизни олинг” (Аъроф, 31). Шунингдек аёл кишиларнинг тор шим ва куйлакларда намоз ўқишлари намозларини бузмасада, кўпчилик олимлар томонидан макруҳ дейилган.\nНамоз вақтида аврат очилиб кетса ва уни дарров ёпишнинг имкони бўлмаса намози бузилади. Лекин очилган жойини дарров ёпса намози бузилмайди. Шунингдек аврати очилиб қолганини билмай намозни ўқиб тугатганидан сўнг билса ҳам намозни қайта ўқимайди.\n3. Таҳоратли бўлиш. Яъни ғусл вожиб бўлган инсон ғусл қилган ва таҳорати йўқ инсон таҳоратли бўлиши ҳам намознинг шартидир. Абу Ҳурайра р.а. дан ривоят қилинган ҳадисда Расулаллоҳ с.а.в.: “Таҳорат қилмагунингизча Аллоҳ таоло биронтангизни намозингизни қабул қилмайди”, деганлар (Имом Буҳорий ривояти).\nНамоз ўқиб бўлганидан сўнг таҳорати йўқлиги эсига тушган инсон таҳорат олиб намозини қайтадан ўқийди.\n4. Намозхон бадани, кийими ва намоз ўқиладиган жойнинг нажасдан пок бўлиши. Намоз ўқиётган пайтида уст кийимида (салла, тўн, нимча ва ҳоказо) нажас борлигини билган инсон имкони бўлса ва аврати очилиб қолмайдиган бўлса, намозни бузмасдан туриб, уни ечиб қўйиши мумкин. Баданида ёки кийимида нажас бўлса-ю, олиб ташлашга имкони бўлмаса намозини бузиб, нажасдан пок бўлиб, сўнгра намозини қайтада ўқиши лозим. Намоз ўқиб бўлганидан сўнг кийимида нажас борлигини билган инсон намозни қайта ўқиши лозим бўлмайди.\n5. Қиблага юзланиш. Имкони бўла туриб қиблага юзланмаган инсоннинг ҳам намози қабул бўлмайди. Аллоҳ таоло Қуръони каримда марҳамат қилиб айтади: “Бас, албатта, сени ўзинг рози бўлган қиблага қаратамиз. Юзингни Масжидул Ҳаром томон бур. Қаерда бўлсангиз ҳам, юзингизни у томон бурингиз” (Бақара, 144).\nҚиблани нотўғри аниқлаб намоз ўқиган инсон, намоздан сўнг тўғри қиблани билса намозини қайта ўқимайди. Шунингдек намоз пайтида бирон киши унга тўғри қиблани кўрсатса, намозини бузмасдан туриб қиблага юзланиб олиши мумкин. Бунинг далили бир гуруҳ саҳобалар Қуба масжидида Сирия томонга юзланиб бамдод намозини ўқиб турган вақтларида бошқа бир саҳобий келиб қиблани Каъбага кўчирилгани ҳақидаги оят нозил бўлганидан ҳабар берганида саҳобалар намозни бузмасдан туриб Каъбага юзланганликлари ҳақидаги ҳадисдир (Буҳорий ва Муслим ривоятлари).\nКасаллиги сабаб қиблага юзлана олмайдиган ёки ҳавф туфайли қибладан бошқа тарафга юзланиб намоз ўқишни уламолар жоиз деганлар. Шунингдек сафар давомида улов устида ўқилган нафл намозларида ҳам қиблага юзланиш фарз эмас.\n6. Ният қилмоқ. Исломда барча амаллар ният биландир. Зеро Расулаллоҳ с.а.в. айтганлар: “Амаллар ниятга яраша бўлади, хар ким учун ният килган нарсаси бўлади” (Бухорий ва Муслим ривоятлари). Беният намоз, намоз эмас. Лекин бир нарсани билиш керакки ният дегани бу намозан олдин ҳудди китобда келтирилгани каби “Қиблага юзланиб, пешин намозининг 4 ракат фарзини ҳолис Аллоҳ учун ўқишни ният қилдим ва ҳоказо” дейиш эмасдир. Ният бу оддий ният, масалан уйдан пешин намози фарзини ўқиш учун масжидга кетаяпсиз, шунинг ўзи ният. Ёки бамдод намозига туриб таҳорат олаяпсиз бу ҳам ният. Бир нарсани қилишга тараддудланиш ҳам ниятдир. Демак агар масжидга фарз намоз ўқигани келдингизу, ҳудди китобда келтирилгани каби гапларни такбирдан олдин айтиш эсингиздан чиқди дейлик, бу билан сизнинг намозингиз бузилган бўлмайди.\nИмкони бўла туриб юқоридаги олтита шартларни ҳаммасини бажармасдан туриб намоз ўқиб бўлмайди.\nУшбу олтита шартга албатта ўз-ўзидан қуйидаги шартлар ҳам қўшилади: Инсоннинг мусулмон бўлиши, ақли расо ва балоғат ёшига етган бўлиши.\nНамоз ичидаги фарзлар (рукнлар)\nНамознинг шартлари ҳақида олимлар бир фикрга иттифоқ қилган бўлсалар, намоз ичидаги фарзлар ҳамда намознинг вожиблари борасида турли фикрлар билдирганлар. Баъзи олимлар фарз деб санаган амаллар бошқа олимлар тарафидан вожиб, яна бошқа олимлар эса суннат деб эътироф қилишган. Шунинг учун биз қуйида Ҳанафий мазҳаби уламолари фикрини келтирдик. Тўлиқроқ маълумот олишни истаганларга эса фиқҳий китобларга мурожат қилишни тавсия қиламиз.\nДемак Ҳанафий мазҳабига кўра намоз рукнлари қуйидагилар:\nИфтитоҳ (кириш) такбири (Аллоҳу Акбар дейиш)\nСажда (бунда икки тизза, оёқ бармоқлари, икки кафт, пешона ва бурун тўлиқ ерга теккизилиш шарт).\nОҳирги ташаххудга ўтириш\nСавол: намознинг рукнларидан бирини тарк қилган инсон нима қилади?\nҚасддан бирор рукнни тарк қилиш ҳаромдир. Бундай қилган қилган инсон гуноҳкор бўлади ва намози бузилади.\nЭсдан чиқиб бирор рукн бажарилмай қолганда қуйидаги уч ҳолатдан бири бўлиши мумкин:\n1. Агар ҳаёл билан бўлиб рукнлардар бирини ташлаб кетган инсон кейинги мана шу рукнга қадар қилган ҳатосини эсласа унда ортга қайтиб, қолиб кетган рукнни бажаради ва ана шу жойидан намозини давом эттиради.\nМисол учун биринчи ракатда руку қилмасдан саждага кетиб қолган инсон, сажда қилиб бўлганидан сўнг руку қилмаганини эсласа, қайтиб туриб рукуни қилади ва шу жойидан давом этиб намозини якунлаб саждаи саҳв қилади.\n2. Эсдан чиқиб ташлаб кетган рукнни кейинги ракатда шу рукнни бажарганидан сўнг эслаган инсоннинг ҳато қилган ракати бекор бўлади. Кейинги ракати олдинги ракат ўрнига ўтади ва бекор бўлган ракат учун яна бир ракат қўшимча ўқийди.\nМисол учун биринчи ракатда руку қилмасдан саждага кетиб қолган инсон, кейинги ракатни рукусини қилиб бўлганидан сўнг олдинги ракатдаги рукуси қолиб кетганини эслаб қолса, олдинги ракатини бекор бўлган деб ҳисоблайди ва ўқиётган иккинчи ракатини биринчи ракат деб ҳисоблаб намозини якунлаб қўяди (адашган ракат билан қўшиб ҳисоблаганда бир ракат кўпроқ намоз ўқиган бўлади). Намоздан сўнг эса саждаи сахв қилади.\n3. Намоз ўқиб бўлганидан сўнг рукнлардан бири қолиб кетганини эслаган инсон агар намоздан сўнг узоқ вақт ўтмаган ва таҳорати синмаган бўлса намозини қолдириб кетган рукнидан бошлаб қайта ўқийди. Агар биронта ракатни қолдириб кетганини эсласа ўша ракатни ўқиб қўяди ва саждаи сахв қилади.\nМисол учун тўрт ракатли намознинг учинчи ракатида рукуни қолдириб кетган инсон қайтиб жойига туради, учинчи ракат рукусидан бошлаб намозни охиригача ўқиб якунлайди ва саждаи саҳв қилади.\nАгар намоздаги бирор рукнни қолдириб кетгани узоқ вақт ўтганидан сўнг ёки таҳорати синганидан сўнг эсига тушса намозини қайта ўқийди.\nҚисқа вақт деганда нима назарда тутилишини олимлар аниқ айтмаганлар, бу кишининг ўзига боғлиқ. Ҳанафий мазҳабининг фиқҳий китобларида намозгоҳни тарк қилмаган бўлса ва бошқалар билан сўзлашмаган бўлсагина келган рукнидан бошлаб ўқийди акс ҳолда намозини қайта ўқийди деган фикр билдирилган (Раддул Мухтор, Ал-Баҳрур Роиқ)\nШунингдек узоқ вақтдан бери бирор фарз амални тарк қилиб келаётганини билган намозҳон ана ўша намозларини барчасини қайта ўқийди (ҳоҳ бир хафта, ҳоҳ бир йил бўлсин).\nҲанафий мазҳабига кўра намознинг вожиблари қуйидагилар:\nФотихани қироат қилиш\nФотихадан сўнг зам сура ўқиш\nУч ва тўрт ракатли намозларнинг олдинги икки ракатида қироат қилиш\nБиринчи ташаххудга ўтириш\nҚаъдаларда ташаххуд ўқиш\nИмом учун овоз чиқариб ўқиладиган намозларда жахрий тиловат қилиш\nВитр намозида қунут дуосини ўқиш\nРукнларни маромида қилиш\nАдашган ҳолда саждаи саҳв қилиш\nНамозни салом билан тугатиш\nСавол: намоз вожибларидан бирини тарк қилган инсон нима қилади?\nНамознинг вожиб амалларидан бирини қасддан тарк қилиш билан киши гуноҳкор бўлади ва намози бузилади. Вожиб амаллардан бири эсдан чиқариб ёки билмасдан ташлаб кетган инсонга саждаи саҳв қилиш вожиб бўлади. Бунда ҳам уч ҳолат бўлиши мумкин:\n1. Вожиб амални тарк қилганини намознинг ичида эслаган инсон намозини давом эттираверади ва оҳирида саждаи саҳв қилади.\n2. Намоз тугаши билан қисқа вақт ичида вожиб амал қолиб кетганини эслаган инсон ҳам саждаи саҳв қилади.\n3. Узоқ вақт ўтганидан сўнг эсига тушган тарк қилинган вожиб амал учун саждаи саҳв қилинмайди. Сабаби вожиб амални ҳаёл билан ёки билмасдан тарк қилиш билан намоз бузилмайди.\nЮқорида айтлигани каби бизнинг Ҳанафий мазҳабимизда қисқа вақтга қуйидга талаблар қўйилади: намозгоҳни тарк қилмаган бўлиши (яъни масжидда ўқиган бўлса масжидда бўлиши), бошқалар билан гаплашмаган ва таҳорати синмаган бўлиши.\nНамознинг суннатлари жуда ҳам кўп. Юқорида фарз ва вожиб амаллардан бошқа барча сўзлар, зикрлар, тасбиҳлар ва ҳаракатлар суннат амаллардир. Масалан: сано дуоси, руку ва саждаларда қилинадиган турли тасбеҳ ва таҳмидлар, ишораи саббоба, саждада дуо қилиш, намоз сўнгида саловотдан сўнг дуо қилиш, қиёмда ўнг қўлни чап қўл устига қўйиш, ташаҳудда суннатга мувофиқ ўтириш ва ҳоказолар намознинг суннатларидир.\nНамозда айтиш суннат бўлган зикр, дуо, таҳмид ва тасбеҳлар Имом Ан-Нававийнинг Ал-Азкор китобларида жуда ҳам батафсил келтирилган. Суннат амалларни эса турли фиқҳий китоблардан билиб олиш мумкин.\nСавол: Намознинг суннатларидан бирини тарк қилган инсон нима қилади?\nАгар инсон бирор суннатни доимий равишда қилиб юрган бўлса ва эсдан чиқариб шу суннатни тарк қилса, намоз сўнгида саждаи сахв қилиш мустаҳаб бўлади. Агар доимий равишда қилмайдиган суннат амали бўлса саждаи сахв қилмайди. Суннат амални қасддан тарк қилиш билан намози бузилмайди, лекин доимий қилиб юриладиган суннат бўлса ёки таъкидланган суннат бўлса бундай қилиш яхши эмас.\nЮқорида биз қўлдан келганча намознинг фарз, вожиб ва суннатларини ўргандик. Кейинги мақолаларимизда иншааллоҳ намозни бузувчи амалларни ва саждаи сахв қай ҳолатда қандай қилинишини кўриб чиқамиз.\nForgetfulness Prostration in Hanafi fiqh\n“Кифоя”, Шайх Муҳаммад Содиқ Муҳаммад Юсуф\nМавзулар: аркон, вожиб, намоз, намоз рукнлари, рукн, саждаи сахв, суннат, унутиш саждаси, фарз, фиқх, arkon, farz, fiqh, namoz, namoz ruknlari, rukn, sajdai sahv, sunnat, unutish sajdasi, vojib\nНамозда ҳаракатланиш мумкинми?\nБаъзи одамлар намоз ичида ҳаракат қилишга шунчалик енгил қарайдиларки, имом қироат қилаётган вақтида соатига қараб қўядиган, кийимини ўйнаб турадиган, юзи ёки соқолини силайдиган инсонларни кўплаб кузатишимиз мумкин. Лекин баъзи инсонлар намозда ҳаракатланишга шунчалик қаттиқ аҳамияти берадиларки ҳатто ёнларидаги қўл телефонлари жиринглаб мажсиддаги намозхонларнинг ҳаёлини бузиб, ҳушъу ва ҳузъусига путур етказса ҳам чўнтакларидаги телефонни ўчириб қўйишни ножоиз ва намозни бузувчи амал деб ўйлайдилар, ва бу билан кўпчиликка озор бераётганларини билмайдилар.\nКелинг ушбу масалани бир ўрганиб кўрайлик. Намоз ўқиётган пайтда бегона ҳаракатларни қилиш жоизми? Қандай сабабларга кўра бундай ҳаракатларни қилиш мумкин ва қандай ҳолларда ушбу амаллар намозни бузилишига олиб келади?\nШайх Ибн Усаймин раҳимаҳуллоҳ намоз пайтидаги ҳар қандай узрсиз ҳаракатни макруҳ деганлар. Шу билан бирга намоз ичидаги ҳаракатларнинг беш ҳил бўлишини айтганлар:\nРуҳсат берилган (жоиз) ҳаракат\nКелинг юқоридагиларни бир бошидан кўриб чиқайлик.\nВожиб ҳаракатларга намоз бузилмаслиги учун қилиниши шарт бўлган ҳаракатлар киради. Яъни бу ҳаракатни қилмаслик билан кишининг намози бузилиши мумкин. Мисол учун бош кийимида нажас борлигини билган инсон уни ечиб бир чекага олиб қўйиши вожиб ҳисобланади. Бу нарса бошқа уст кийимларга ҳам таалуқли, масалан куртка, жемпер, нимча, тўн ва ҳоказо, ечиш енгил бўлган ва ечилиши билан аврати очилиб қолмайдиган кийимларни намозни бузмасдан туриб ечиб ташлаш мумкин. Расулаллоҳ с.а.в. имом бўлиб намоз ўқиётганларида Жаброил алайҳиссалом келиб сандалларида нажас борлигини айтганида Пайғамбаримиз с.а.в. намозни тўҳтатмасдан сандалларини ечиб чеккага олиб қўйганликларидаги ҳадис бунга далил бўлади (Абу Довуд ривояти, Албоний саҳиҳ деган).\nВожиб ҳаракатга яна бир мисол, агар инсон қиблани нотўғри аниқлаб намоз ўқиётган вақтида бир киши келиб қиблани кўрсатса намозхон намозини бузмасдан қиблага юзланиб олиши ҳам вожибдир.\nҲаром ёки тақиқланган ҳаракатлар\nБундай ҳаракатларга ҳеч қандай узрсиз қилинган давомли ёки кўп ҳаракатлар киради. Бундай қилган инсоннинг намози бузилади, намозни бузувчи амаллар эса ҳаромдир сабаби бу Аллоҳнинг буйруқларини мазаҳ қилишдек гапдир.\nНамоз ичидаги суннатларни бажариш учун қилинган амаллар мустаҳаб амаллардир. Масалан сафни текис қилиш учун олдинга ёки ортга бироз силжиш, олдидаги сафда бўш жой кўриб қолса олдинги сафга ўтиш, ёки ўзи турган сафда бўшлиқ бўлиб қолса шу бўшлиқни тулдириш учун чапга ёки ўнга силжиш каби ҳаракатлар мустаҳаб-суннат амаллардандир. Бунинг далили эса Ибн Аббос р.а. Расулаллоҳ с.а.в. билан бирга намоз ўқиш учун у зотнинг чап тарафларига турганида Расулаллоҳ с.а.в. унинг қўлидан ушлаб ўнг тарафларига ўтказиб қўйганликлари ҳақидаги ҳадисдир (Муттафақун алайҳ).\nШунингдек Жобир р.а. ривоят қилган ҳадисда “Расулаллоҳ с.а.в. намоз ўқиш учун турдилар, мен бориб у кишининг чап тарафларига турган эдим, У зот қўлимдан ушлаб ортларидан айлантириб ўнг тарафларги турғазиб қўйдилар. Бироздан сўнг Жаббор ибн Саҳр келиб У зотнинг чап тарафларига турган эди Расулаллоҳ с.а.в. иккимизнинг қўлимиздан ушлаб ортларига суриб қўйдилар” дейилади (Имом Муслим ривоятлари).\nИмом Ан-Нававий юқоридаги ҳадисни шархлаб, агар имомнинг ортида бўш жой бўлмаса имом олдинга силжиши лозим бўлади деган фикрни билдирганлар.\nЖоиз ҳаракатларга маълум сабабларга кўра қилинган кичик ҳаракатлар ва мажбурият юзасидан қилинган катта ҳаракатлар киради. Кичик ҳаракатларга Расулаллоҳ с.а.в.нинг ўз неваралари Уммомани кўтариб намоз ўқиганлари мисол бўлади. У зот қиёмда турганларида невараларини кўтариб турганлар, саждага бораётганда эса ёнларига ётқизиб қўйганликлари ривоят қилинади (Имом Бухорий ва Муслим ривоятлари)\nМажбурият юзасидан қилинган катта ҳаракатларга жанг қилиб туриб ўқилган намозни мисол қилиш мумкин. Аллоҳ таоло Бақара сурасида шундай деб марҳамат қилади:\nНамозларни ва ўрта намозни муҳофаза этинг. Ва Аллоҳ учун хушуъ ила қоим бўлинг.\nАгар хавфда қолсангиз, юрган ва минган ҳолингизда, хотиржам бўлганингизда, билмаган нарсангизни қандоқ ўргатган бўлса, Аллоҳни шундоқ зикр қилинг. (Бақара, 238-239 оятлар)\nДемак ҳавфда қолганда юрган ёки улов минган ҳолда ҳам намоз ўқиш мумкин экан. Албатта ҳеч қандай узрсиз намоз вақтида юриб кетиш намозни бузган бўлар эди, лекин мажбурият юзасидан шундай қилишга ижозат берилган экан.\nЮқорида зикр қилинган ҳаракатлардан бошқаси макруҳ саналади. Буларга намозхон ҳаёлини бузувчи ҳар қандай ҳаракатларни мисол қилиш мумкин, масалан соатини ўйнаш, бош кийимига тегиб қўйиш, юзини ёки соқолини силаб қўйиш, ва ҳоказолар киради. Бундай ҳаракатни бир неча бор қилиш эса ҳаром ҳисобланади ва намознинг бузилишига олиб келади.\nОдатда баъзи китобларда макруҳ ҳаракатлар сонини чегаралаб қўйишади ва учтадан ортиқ бегона ҳаракат намозни бузади деган гапларни ҳам кўриш мумкин. Шайҳ ибн Усаймин макруҳ ҳаракатлар неча марта қилинса намозни бузиши аниқ сонлар билан белгиланмаганлигини айтади ва четдан қараган инсон учун намоз ўқимаётган даражада кўп ҳаракат қилиш билан намоз бузилишини таъкидлайдилар ва қуйидаги фикрни билдирадилар: “Баъзи олимлар учтадан кўп бегона ҳаракат қилиш намозни бузади деган фикрни билдирганлар, лекин бундай қатъий талаб қўйиш учун далил талаб қилинади, акс ҳолда бундай фикр билдирган олим динга янгилик киритган бўлиб қолади” (Мажмуу Ал Фатава Ал Шайх ибн Усаймин, 13/309-311).\nДемак кўп ёки давомли узрсиз ҳаракат қилиш намозни бузувчи ҳаром амаллардан экан.\nШайх Абдулазиз Ибн Боз ҳам намоз ичида бегона ҳаракатлар ҳақида гапириб ушбу фикрни билдирадилар:\nҲоҳ фарз ҳоҳ нафл намози бўлсин ҳушъу ва ҳузъу билан, қалб ва тан ҳозирлиги билан намозга берилиш суннат амалдир. Намоздаги ҳушъу унинг устунларидан биридир ва намоз пайтида кўп бегона ҳаракат қилган инсоннинг намози намоз эмас.\nШу билан бирга бегона ҳаракатлар сонини учта деб айтишга Расулаллоҳ с.а.в. дан биронта ҳадис ворид бўлмаган. Бу баъзи олимлардан чиққан гап ва бу гапнинг ортида биронта кучли далил йўқдир.\nЛекин намоз вақтида узрсиз қимирлаш ва бегона ҳаракатлар қилиш билан ҳушъуни йўқотиш макруҳдир. Агар бундай ҳаракатлар кўп ёки давомли бўлса намознинг бузилишига сабаб бўлади. Лекин бундай ҳаракатларни кам бўлиши ёки катта ҳаракатларнинг давомсиз бўлиши намозни бузмайди. Бунинг далили эса Расулаллоҳ с.а.в. намоз ўқиб турган пайтларида намозларини бузмасдан туриб Ойша р.а. га эшик очганликлари ҳақидаги ҳадисдир (Абу Довуд ва Насаий ривоятлари, Албоний саҳиҳ деган).\nШунингдек Расулаллоҳ с.а.в. нинг ўз неваралари Уммомани кўтариб туриб намоз ўқиганликлари ҳам бунга далили бўлади.\nФатава Уълама ал-Балад ал-Ҳарам, 162-164.\nШунингдек агар имом таҳорати йўқлигини эслаб қолса, ёки намоз вақтида таҳорати бузилса, ёки айрим сабабларга кўра имомликни давом эттира олмаса иқтидо қилаётганлардан бирини имомликка ўтказиши мумкин, ва бу киши ҳам намозини бузмасдан туриб имомнинг ўрнига ўтиши жоиз. Бунинг далили Расулаллоҳ с.а.в. намозга кечикканларида Абу Бакр р.а. имом бўлиб намозни бошлаганлари, Расулаллоҳ с.а.в. кириб келганликларидан сўнг эса У зот билан жой алмашганлари ва Расулаллоҳ с.а.в. намозни давом эттирганликлари ҳақидаги саҳиҳ ҳадисдир. Шунингдек Умар р.а. бомдод намози вақтида Абу Луълуъаҳ ал-Мажусий томонидан яралангаларида ҳам Абдураҳман ибн Авфнинг қўлидан ушлаб ўзларининг ўрнига имом қилиб ўтказадилар ва у киши намозни қисқа қилиб ўқиб беради (Имом Буҳорий ривояти).\nДемак юқоридаги гаплардан ҳулоса қиладиган бўлсак узрсиз кўп ва давомли ҳаракат қилиш билан кишининг намози бузилар экан.\nНамозни бузмайдиган ҳаракатларга эса қуйидагиларни мисол қилиш мумкин:\nОлдиндаги сафни тўлдириш\nЎзи турган сафда бўш жой бўлиб қолса тўлдириш\nТелефон жиринглаб қолганда ўчириш (ҳатто 1-2 қадам қўйиш талаб қилинса ҳам)\nНажас теккан уст кийимни ечиб ташлаш (аврати очилмайдиган бўлсагина)\nҚиблани нотўғри аниқлаб намоз ўқиётганда бирор киши қиблани кўрсатса ўша тарафга юзланиш\nИкки киши жамоат бўлиб намоз ўқиб турганида учинчи киши келиб қўшилса, иқтидо қилаётганларнинг имомнинг ортига ўтишлари (ортда жой бўлмаса имом олдинга қадам ташлаши ҳам жоиз)\nИмомнинг таҳорати бузилганида ёки намозни давом эттира олмаслиги сабабли ўз ўрнига бошқани тўрғазиб қўйиши\nКам ва давомли бўлмаган узрсиз ҳаракатларни қилиш (макруҳ бўлсада, намозни бузмайди)\nБиродарлар муҳаррам ойида турган эканмиз бу ойда қилиниши тавсия этилган нафл ибодатлардан энг машхури нафл рўза тутишдир. Абу Ҳурайра р.а. дан ривоят қилинган ҳадисда Расулаллоҳ с.а.в.: “Рамазондан кейин рўзаларнинг афзали муҳаррам ойидаги (нафл) рўзадир. Фарз намозидан кейинги намозларнинг афзали кечасидаги (таҳажжуд) намозидир”,дедилар (Имом Муслим ривоятлари).\nДемак бу ойда имкон қадар кўпроқ рўзадор бўлиб юриш ҳайрли амаллардан экан. Айниқа, Муҳаррам ойининг ўнинчи кунида (Ашуро куни) рўза тутишга Пайғамбаримиз с.а.в. қаттиқ тарғиб қилганлар. Ибн Аббос р.а. айтадилар: “Расулаллоҳ с.а.в. Муҳаррам ойининг ўнинчи куни рўза тутдилар, ва бошқаларни шу куни рўза тутишга буюрдилар” (Имом Муслим ва Бухорий ривоятлари).\nСабаби бу кунда тутилган рўза ўтган йилда қилган гуноҳларга каффоратдир. Абу Қатода р.а. ривоят қилади: “Расулаллоҳ с.а.в. дан муҳаррам ойининг ўнинчи куни рўзаси ҳақида сўралганида, у зот: “Ўтган йилдаги гуноҳларга каффорат бўлади”, дедилар.” (Имом Муслим ривоятлари).\nПайғамбаримиз с.а.в. суннатларини маҳкам ушлайман деган мўмин ва мўминаларга Муҳаррам ойининг ўнинчи куни билан бир қаторда тўққизинчи кунида ҳам рўза тутиш суннат амаллардан эканлигини эслатиб ўтамиз. Ибн Аббос р.а. дан ривоят қилинади: “Расулаллоҳ с.а.в.: “Келгуси йилгача ўлмай турсам, албатта муҳаррам ойининг тўққизинчи куни рўзасини тутаман”, дедилар” (Имом Муслим ривоятлари)\nБу йили Муҳаррам ойининг 9-10 кунлари мелодий сана бўйича 6-7 Январьга тўғри келади.Вааллоҳу аълам.\nБу ойда кўпроқ рўза тутиш ниятида бўлган биродарлар ва опа-сингилларимизга эса ҳафтанинг душанба ва пайшанба кунлари ҳам рўза тутишни маслаҳат берамиз. Умму Салама розияллоҳу анҳо: “Расулуллоҳ соллаллоҳу алайҳи васаллам менга ҳар ойдан уч кун рўза тутмоғимни, уларнинг биринчиси душанба ва пайшанба бўлишини амр қилар эдилар”, деди”. (Абу Довуд ва Насаий ривоят қилган).\nАллоҳ таоло барчамизнинг қилаётган амалларимизни қабул қилсин.Амийн.\nМавзулар: ашуро, муҳаррам, нафл, рўза, ashuro, muharram, nafl, ro'za\nҲижрий янги йил кириши муносабати билан қутлаш мумкинми?\nАввалги мақоламизда ғайридинлар ҳамда мушрик ва кофирларни уларнинг турли байрамлари жумладан мелодий янги йил, рождество, 8 март ва ҳоказолар билан қутлашнинг ҳукми ҳақида гап кетган эди, ва бундай қилиш ҳаром эканлигини аксар уламо иттифоқ қилишганини айтиб ўтдик.\nЛекин биродарларимиз баъзи масжидларда имомлар ҳам янги йил билан табриклашганини айтиб қолишди, ва бу ҳижрий янги 1430 йилнинг кириши муносабати билан бўлса бўлса керак деган гумонлар ҳам бўлди.\nДарҳақиқат мана бугун Ҳижрий 1430 йилнинг биринчи ойи бўлмиш Муҳаррам ойининг 3 кунидир. Ўз-ўзидан савол туғиладики бу кунда мусулмонлар бир-бирларини қутлаши жоизми?\nҲудди шу каби савол Шайҳ Муҳаммад ибн Солиҳ ал-Усайминга берилди ва у киши қуйидаги жавобни бердилар:\nАгар бирор киши сизни бу кунларда (Ҳижрий янги йил кирган кунларида) қутласа, у кишига жавоб қайтаринг, лекин ўзингиз бундай қилманг (яъни бошқаларни янги йил кириши билан табрикламанг). Бу масала бўйича энг тўғри ҳукм шудир. Мисол учун бирон киши сизга “Янги йил билан табриклайман” деса, сиз “Аллоҳ бу йилни сен учун яҳши ва барокатли қилсин” каби жавоб қайтаришингиз мумкин. Лекин сиз ўзингиз бошқаларни табрикламагинингиз мақул сабаби саҳобалар ёки тобеинлар бундай қилганликлари ҳақида биронта ҳужжат келмаган. Умуман Исломнинг илк даврларида Муҳаррам ойи йилнинг боши ҳисобланманган, бу нарса кейинчалик ҳалифа Умар Ибн ал-Ҳаттоб р.а. даврларида жорий қилинди.\nШайх Абдулкарим Ал-Ҳудайр ҳижрий йил кириши билан инсонларни қутлаш ҳақида ушбу гапларни айтган эканлар:\nИнсон ҳайит кунлари айтиладиган гаплар каби бошқа кунларда ҳам мусулмон биродари ҳаққига дуо қилиши (қутлаш ҳам аслида дуо) жоиз, айниқса бундан мақсад мусулмон биродарига ўзининг дўстлигини кўрсатиш бўлса. Имом Аҳмад раҳимаҳуллоҳ шундай деганлар: “Мен бошқаларни табрикламайман, лекин мени қутлашса албатта унга жавоб қиламан, сабаби табрикка жавоб қайтариш вожибдир. Лекин биринчи бўлиб табриклаш эса суннат ҳам эмас, ножоиз ҳам эмас ”.\nДемак ҳулоса қилиб айтсак имкони бўлганда бундай қилмаган афзал экан, лекин сизни ҳижрий янги йил билан қутлашса жавоб қайтариш мумкин экан.\nМанбаъа: Ruling on offering congratulations at the beginning of the Hijri year\nМавзулар: байрам, муҳаррам, ҳижрий, янги йил, bayram, hijriy, muharram, yangi yil\nҒазодаги биродарлар ҳаққига дуо қилайлик\nМана уч кундурки Ғазо шахри Аллоҳнинг ланъатига учраган кофир, яҳудийлар томонидан бомбардимон қилинмоқда. Оҳирги маълумотларга кўра бу ҳужум натижасида 230 га яқин киши ҳалок бўлган. Ўлдирилган ва яраланганлар орасида ёш болалар ва аёллар ҳам бор.\nДунё мамлакатларнинг Исроилнинг бу қилмишини қоралаганига қарамай Ғазога ҳаво ҳужумларини давом эттираётган Исроил заҳирадаги кучларни сафарбар қилишга ҳам буйруқ берган. Исроилнинг ҳужумлари бутун араб дунёси бўйлаб норозиликларга сабаб бўлган.\nМусулмон биродарларимиз учун оғир бўлган мана шундай кунларда бизнинг қўлимиздан келадиган ягона ишимиз уларнинг ҳаққига дуо қилиб, Аллоҳнинг ланъатига учраган яҳудларни эса дуоибад қилишдир.\nМусулмон давлатларидаги норозиликлар\nДуо қилайлик биродарлар, Аллоҳ мана шу кунларда шаҳид бўлган биродарларни ва опа-сингилларимизни ўз раҳматига олсин ва улардан рози бўлсин. Аллоҳнинг осий бандалари, У зотнинг ланъатига учраган яҳудийларга Аллоҳнинг шиддатли ва дахшатли азоби бўлсин. Аллоҳ йўлида жиход қилаётган мўмин ва мўминаларга У зотнинг ўзи мадад берсин, зеро Аллоҳнинг ўзигина бизга кифоядир. Амийн.\nБугун Ғазо кўчалари қонга бўялди...\nРасмлар AP ва Scanpix\nМуаллиф: Admin 1 киши фикр билдирган\nМавзулар: ғазо, жиход, исроил, фалестин, шахид, янгиликлар, яҳудий, falestin, g'azo, jihod, shahid, yahudiy, yangilikrlar\nЗикр, дуо ва тасбихлар\nАмри маъруф ва наҳий мункарнинг фазилатлари ҳамда ...\n40 ҳадис (2)\nамри маъруф (2)\nаҳли китоб (2)\nвалентин куни (1)\nийд ал азҳо (3)\nқабра азоби (1)\nқиёмат аломатлари (6)\nқирқ ҳадис (2)\nнамоз рукнлари (1)\nнафл намоз (2)\nнаҳий мункар (2)\nоят ал-курсий (1)\nсаждаи сахв (1)\nсолиҳ амаллар (1)\nтармоқли маркетинг (1)\nунутиш саждаси (1)\nянги йил (2)\nahli kitob (2)\namri ma'ruf (2)\neid al azho (2)\nnafl namoz (2)\nnahiy munkar (2)\nnamoz ruknlari (1)\noyat al-kursiy (1)\nqabr azobi (1)\nqirq hadis (2)\nqiyomat alomatlari (6)\nsajdai sahv (1)\nsolih amallar (1)\ntarmoqli marketing (1)\nunutish sajdasi (1)\nvalentin kuni (1)\nyangi yil (2)\nҲикмат нури (фатволар)\nМақола ва фикрларга обуна бўлиш\nMuslima.uz - Ўзбекистон муслималари сайти


Ўзбекистон шаҳарларида кўчаларни ёритишда ёруғлик диодли технологиялардан фойдаланилади » Скачать музыку бесплатно новинки музыки 2016-2017\nЎзбекистон шаҳарларида кўчаларни ёритишда ёруғлик диодли технологиялардан фойдаланилади\nКомментариев: 0 Просмотров: 316 Дата: 10-03-2016, 12:17 Ўзбекистон Республикаси Вазирлар Маҳкамасининг 2016 йил 4 мартидаги 68-рақамли қарори билан 2016—2019 йилларда Тошкент шаҳри, вилоят марказлари ва шаҳарлари кўчаларининг ёритиш тизимларини ёруғлик диодли технологиялар асосида модернизация қилиш чора-тадбирлари дастури тасдиқланди. Бу ҳақда «Norma.uz» хабар бермоқда. Дастур ижроси бўйича ишларнинг буюртмачилари сифатида Нукус шаҳри, вилоят марказлари ва шаҳарларини ободонлаштириш бошқармалари (кўчаларнинг бир қисмида) ва «Ўзавтойўл» АК (умумий фойдаланиш автойўлларининг бир қисмида) кўрсатилди. Ташқи ёритиш тизимларини етказиш ва ўрнатиш бўйича энг яхши таклифлар маҳаллий ишлаб чиқарувчилар орасидан тендер савдоларисиз саралаб олинади. Ҳужжатда, шунингдек, таклифларни саралаб оладиган ва ғолибни аниқлайдиган комиссия таркиби тасдиқланди. Ғолиб аниқланганидан кейин ташқи ёритиш объектлари инвентаризацияси ўтказилиб, унинг натижаларига кўра Тошкент шаҳри, вилоят марказлари ва шаҳарлари ёритиш тизимларини модернизация қилиш бўйича лойиҳавий-сметавий ҳужжатлари ишлаб чиқилади ва тасдиқланади. Шундан сўнг ташқи ёритиш тармоқларини эксплуатация учун техник нуқтаи назардан яроқли ҳолатга келтириш бўйича тадбирлар реализация қилинади. Дастур Қорақалпоғистон Республикаси бюджети, вилоятлар бюджетлари, Молия вазирлиги ҳузуридаги Республика йўл жамғармаси маблағлари ҳисобидан молиялаштирилади. Манба: Daryo.uz - деб хабар бермоқда Carzone.uz нашри.


Шаҳрисабзлик марҳум теримчининг оиласи адолат кутмоқда\nЎзбекистонда пахта йиғим-терим мавсумига теримчиларни етказиш ишларига ички ишлар ходимлари жалб қилинади.\nОзодлик калтаклаб ўлдирилган 19 ёшли теримчи йигит Наврўзнинг оиласи билан боғланишга муваффақ бўлди ва йигитнинг ота-онаси жиноятчиларнинг жазоланишини талаб қилганини айтди.\n19 ёшли шаҳрисабзлик марҳум теримчи Наврўзнинг ота-онаси - Ғолиб Юсупов ва Нодира Исломовалар Наврўзнинг Муборак туманида пахта теримида юрган вақтида вафот этганини тасдиқлади.\nҚашқадарё вилояти Шаҳрисабз туманининг Тарахли қишлоғида истиқомат қилувчи бу оила билан мулоқот натижасида шу кунга қадар Шаҳрисабз тумани ва Қашқадарё вилоятидаги норасмий ҳамда расмий манбалардан йиғилган баъзи маълумотларга ойдинлик киритилди.\nОиладан олинган маълумот асосида аниқланишича, марҳум Наврўзга бобосининг исми фамилия қилиб берилган ва унинг фамилияси норасмий манбалар хабар қилгани каби Исломов эмас, балки Мўйсиновдир.\nБу оила аъзолари ҳозирча ўғлининг ўлими сабабларини аниқловчи экспертиза натижасини кутаётганини айтиб, Озодликка интервю беришга шошилмади.\nОзодлик мухбири билан ўзаро суҳбатда теримчи йигитнинг отаси Ғолиб Юсупов ўғлини милиционерлар калтаклагани ҳақидаги маълумотга ҳам ойдинлик кирита олмаслигини айтди.\nУнга кўра, Муборак тумани ИИБнинг бу жиноят ишига масъул ходимлари экспертиза натижалари бир неча кун ичида маълум бўлиши ва оила бундан хабардор қилинишини айтган.\nЎзаро суҳбатда марҳум теримчи Наврўз Мўйсиновнинг ота-онаси жиноятчилар жазоланишини сўраб, ҳуқуқ-тартибот идораларига мурожаат қилгани ва жиноятчиларнинг жазоланишини талаб қилганини билдирди.\nШаҳрисабзлик теримчи Наврўз Исломовнинг калтаклаб ўлдирилгани ҳақидаги дастлабки хабар 8 октябр куни Озодлик таҳририятига келиб тушган эди.\nНорасмий манба: "Наврўз Мўйсинов милиционерлар калтагидан ўлган"\nШаҳрисабзлик теримчи Наврўз Мўйсиновнинг калтаклаб ўлдирилгани ҳақида Озодликка шахси сир қолиши шарти билан хабар қилган эди.\nМанбанинг иддаосига кўра, 1994 йилда Шаҳрисабз туманида туғилган Наврўз исмли йигит туман милиционерлари томонидан калтаклаб ўлдирилган.\nШаҳрисабз туман ҳокимлиги ва туман Ички ишлар бўлимидан олинган маълумотларга кўра, ҳақиқатда ҳам 19 ёшли теримчи калтакланган ва 6 октябр куни вафот этган.\nШаҳрисабз туман ҳокимлигининг ўзини таништирмаган ходими марҳум йигитнинг дафн маросими 7 октябр куни бўлганини тасдиқлаган ва унда ҳокимият расмийлари ҳам иштирок этганини айтган.\nБу маълумотни марҳум теримчининг оиласи ҳам тасдиқлади.\nШаҳрисабз тумани ҳокимлигининг шахси сир қолишини истаган юқори лавозимли мутасаддиси Озодлик мухбири билан ўзаро суҳбатда йигитнинг калтакланиш оқибатида ўлгани аниқ эмаслигини айтган эди.\nАммо, у 6 октябр куни оламдан ўтган теримчи Наврўз Мўсиновнинг калтакланганини тасдиқлаган.\nМўйсиновнинг ота-онаси эса Озодлик мухбири билан ўзаро суҳбатда марҳум ўғлининг танасида калтак излари кўринмаганини билдирди.\nБу бу йилги пахта теримининг биринчи қурбони эмас\nШаҳрисабз туманидаги ҳодиса бу йилги пахта терими мавсумида теримчиларнинг вафот этганига оид Озодликка маълум бўлган илк ҳодиса эмас.\nБунга қадар 30 сентябр куни Жиззах шаҳридаги Санъат коллежининг 2-курсида таҳсил олаётган 18 яшар Азиз Бахтиёров пахта тераётган пайтда кутилмаган юрак хуружидан далада вафот этгани хабар қилинган эди.\n17 сентябр куни эса Тошкент вилоятининг Оққўрғон туманида тошкентлик ҳашарчи-теримчи 55 ёшли Игорь Ячкевский оламдан ўтгани, унинг ҳам юрак хуружидан вафот этгани айтилган эди.\nБу йилги пахта теримига мактаб ўқувчиларининг чиқарилишини тақиқлаган Ўзбекистон ҳукумати мамлакатдаги давлат ва нодавлат ташкилотлари ҳамда олий ўқув юртлари, касб-ҳунар коллежлари ўқувчиларини оммавий равишда пахатага сафарбар қилган.\nПахта терими мавсумини кузатаётган баъзи ўзбекистонликлар ҳамда ҳуқуқ фаоллари бераётган хабарларга кўра, баъзи ҳудудларда расмийлар хаста талабалар ҳамда ишчи-хизматчилар ҳам пахта йиғим-теримига мажбуран сафарбар қилган.


Тоғлардек баланд бўл! » MUZAFFAR.UZ\nЎзбек Миллий Академик драма театри ижодкорлари яна бир ажойиб спектаклни саҳнага олиб чиқишди. Қўчқор Норқобил қаламига мансуб ушбу асарда замон қаҳрамони образи яратилган. Оғир саноат, кон-металлургия соҳасида узоқ ҳаётий тажриба ва чуқур ҳаётий билимга эга инсон тақдири тўлақонли талқин қилинган. Мамлакатимизга хорижий инвестиция олиб кириш, кон-металлургия тизимини замонавий технологиялар билан таъминлаш, етук малакали миллий кадрларни шакллантириш масаласи асарда асосий йўналиш қилиб белгиланган. Драмадаги замон қаҳрамони шу соҳани ривожлантириш учун барча турмуш қийинчиликлари ва тақдир зарбаларига собит туриб, матонат билан курашади.\nСпектални ёш режиссёр Ғофур Мардонов саҳналаштирган. Барча санъат ихлосмандларини Ўзбек Миллий академик драма театрига “Тоғлардек баланд бўл” спектаклини томоша қилишга таклиф этамиз.\nЧоп этилган: 7-10-2019, 18:00


“Очиқ бюджет” платформаси, “Ташаббусли бюджет” каби атамалар шу кунларда кўп қўлланиляпти. Умуман, бу ибораларни халқимиз қандай тушуняпти ва ушбу янгилик одамларга нима бермоқда?\nСодда қилиб айтганда, бу лойиҳа йиллар давомида қаровсиз қолган кўчангиз, таъмирталаб мактаб-у боғчалар, икки авлодни кўрган трансформатор-у симёғочлар, умуман, мавжуд муаммоларни ҳал этишга ҳукуматдан пул олиш имконияти демакдир.\nСамарқанд вилоятида “Очиқ бюджет” учун овоз йиғиш жараёнлари қандай ўтгани билан қизиқиб, қишлоқларни оралашга қарор қилдик.\nМасалан, Жомбой туманидаги Журият маҳалласида сўнгги йилларда аҳоли кўпайиши, қолаверса, трансформаторлар аллақачон муддатини ўтаб бўлгани сабабли тез-тез авария ҳолати келиб чиқаверади.\nБу ҳолатдан зада бўлган аҳоли маҳалладаги тўртта трансформаторни юқори кучланишдаги трансформаторга алмаштириш ташаббусини платформага киритишди ва энг юқори овоз тўплаб, лойиҳа ғолиби бўлишди.\nАбдувоҳид Дилмуродовнинг айтишича, маҳалладошлар бир овоздан юқоридаги ташаббусни қўллаб-қувватлаган. У ҳар бир хонадонга кирилгани, “Ташаббусли бюджет” ҳақида тушунча берилганини айтади.\nМаълум бўлишича, журиятликлар ижтимоий тармоқларда гуруҳлар ташкил қилиб, овоз йиғишган. Натижада жами 1486 та овоз тўпланиб, Журият маҳалласи ғолиб бўлган. Энди ушбу маҳаллага сўралган юқори кучланишли тўртта трансформатор ўрнатиб берилади.\n“Ташаббусли бюджет” лойиҳасига Жомбой тумани бўйича етмишга яқин таклиф билдирилган ва шундан олтитаси ғолиб бўлган. Хусусан, Эски Жомбой маҳалласидаги 28-умумтаълим мактаби учун филиал қуриш таклифи ҳам юқори овоз тўплаган.\nУшбу мактабга филиал қуриш таклифи билан чиққан директор Мавжуда Қурбонованинг айтишича, мактаб қамрови 380 нафарни ташкил этган ҳолда амалда 980 нафар ўқувчи таълим-тарбия олмоқда. Шу сабабли бир неча йиллар аввал фаолияти тўхтаб қолган филиал фаолиятини тиклаш таклифини икки маҳалла – Эски Жомбой ва Найман маҳалласи аҳли бирдек қўллаб-қувватлаган. Натижада 28-мактабнинг Найман маҳалласидаги филиалини қуриш бўйича билдирилган 620 миллион сўмлик лойиҳа ғолиб бўлган.\nДарҳақиқат, биз филиал биносини ҳам бориб кўрдик. Ҳудудда аҳоли анча тиғиз жойлашган бўлиб, ўқувчилар 2-8 километргача бўлган масофага бориб таълим олаётган экан. Бу аҳолига моддий томондан ҳам бир қатор қийинчиликлар келтириб чиқарган.\nМаҳалла фаоли Мамлакат Ибрагимованинг айтишича, мактабнинг мавжуд филиали ҳашар йўли билан қурилган. 2018 йилга қадар бошланғич синф ўқувчилари шу ерда таълим-тарбия олган. Бино таъмирталаб бўлиб қолгач, бир неча марта масъул ташкилотларга мурожаат қилинган ва натижа бўлмаган. “Ташаббусли бюджет” лойиҳасига қўйилганидан сўнг, маҳалла аҳли хонадонма хонадон юриб, овоз тўплашган.\nУшбу лойиҳа бўйича Паст Дарғом туманида ҳам 14 ташаббус юқори овоз тўплаб, ғолиб бўлган. Эътиборли жиҳати шундаки, тумандаги Бешбола маҳалласи ҳудудидаги фермерлар сувсизлик сабаб жуда оғир вазиятга тушиб қолган. Сўнгги йилларда фермерлар фойда олмаган, фақат зарарга ишлаган. Айнан юқори овоз тўплаб ғолиб бўлган лойиҳалар ичида Бешбола маҳалласидаги сув насос станциясини ишга тушириб, аҳолини сув билан таъминлаш кўзда тутилган.\nБешбола маҳалласи раиси Акбар Абдуллаевнинг айтишича, бундан 30-40 йиллар аввал насос ёрдамида зах сув юқорига тортиб берилган. Ўша пайтларда ҳосилдорлик ҳам юқори бўлиб, бу одамларнинг турмуш тарзига ҳам ижобий таъсир қилган. Ҳозирги вақтда нафақат фермерлар, балки аҳоли томорқасига ҳам сув етиб бормаётган экан.\n“Бешбола” фермер хўжалиги бошлиғи Вафоқул Каримов сўнгги уч йилда сувсизлик сабаб, хўжалик оғир вазиятга тушиб қолганини билдирди. Ушбу ташаббус нафақат ўзи каби деҳқонлар, балки аҳоли томонидан ҳам илиқ кутиб олингани ва барча бирдек қўллаб-қувватлаганини маълум қилди.\nУшбу лойиҳа ишга туширилгач, мингдан ортиқ аҳолининг сувга бўлган эҳтиёжи қисман қопланиши, 400 гектардан ортиқ фермер хўжалиги ерларига сув етиб бориши мумкин экан.\nБу янги лойиҳа. Қайсидир ҳудудларда бу ташаббусни ўз вақтида илғаган, имкониятдан самарали фойдаланганлар натижага эришди. Ҳатто республика бўйлаб бу ғолибликни ҳақиқий байрамга айлантириб юборганлар бўлди.\nАслида ҳам аксарият ҳудудлардаги муаммоларни аҳолининг ўзидан кўпроқ ҳеч ким яхши билмайди, улар ўзлари тўлаётган солиқлар биринчи навбатда қайси эҳтиёжлари учун ишлатилиши кераклигини теранроқ ҳис этадилар.\nУшбу лойиҳа орқали халқимиз ҳудудларда орттирилган бюджетнинг маълум миқдорини ўзлари истаган ва энг кўп қийнаган лойиҳаларга қаратиш, муаммоларини ҳал этиш имкониятига эга бўлмоқда.\n“Очиқ бюджет”да ғолиб бўлган асакаликлар муаммоси нега пайсалга солиняпти?\n20:53 / 10.06.2022\nДепутатлар “Ташаббусли бюджет”да овоз бериш жараёнини мураккаблаштирмоқчи\n21:36 / 04.06.2022\n“Нима ҳаққингиз бор менинг овозимни чеклашга?” — молия вазири депутатнинг “Ташаббусли бюджет” бўйича таклифини қатъий рад этди